Υποχρεωτικοί εμβολιασμοί - Δήμοι: Φέρνουν απολύσεις, ιδιωτικοποιήσεις και στοχοποίηση εργαζομένων - Aftodioikisi.gr\nΠαρέμβαση Αρείου Πάγου για τα πλαστά πιστοποιητικά εμβολιασμού ...\nΠροσλήψεις 3 ατόμων στο Δήμο Πετρούπολης ...\nΚουτσούμπας: Κι όταν «θα πάρουν τα όνειρα εκδίκηση» θα είσαι κι εσύ, όπως πάντα στις μεγάλες στιγμές, παρών ...\nΑναγκαία η μείωση του ΕΦΚ στο πετρέλαιο θέρμανσης ...\nΜητσοτάκης: Με διαφημιστική ομπρέλα ξενοδοχείου στην κηδεία Θεοδωράκη (φωτο) ...\nΚατερίνα Σακελλαροπούλου: Ο Μίκης Θεοδωράκης θα είναι πάντα εδώ ...\nΑπούσα η Μαργαρίτα Θεοδωράκη από την κηδεία του μεγάλου μουσικοσυνθέτη; ...\nΠροσλήψεις 10 ατόμων στην ΕΦΑ Λάρισας ...\nΔύναμη Ζωής: Να αναβληθεί το σημερινό Περιφερειακό Συμβούλιο ...\nΠαραιτήθηκε ο ανεμβολίαστος διοικητής του ΝΙΜΤΣ ...\nΥποχρεωτικοί εμβολιασμοί – Δήμοι: Φέρνουν απολύσεις, ιδιωτικοποιήσεις και στοχοποίηση εργαζομένων\n24 Αυγούστου 2021 - 14:21\nΑπολύσεις, ιδιωτικοποιήσεις και στοχοποίηση εργαζομένων, θα φέρει η υποχρεωτικότητα του εμβολιασμού στους δήμους σημειώνει σε ανακοίνωση του το Συνδικάτο ΟΤΑ και υπογραμμίζει:\nΤο τελευταίο διάστημα ζούμε στους Δήμους και στην Περιφέρεια την αποθέωση του ιδεολογήματος της «ατομικής ευθύνης». Δεκάδες συνάδελφοι μπαίνουν ή πρόκειται να μπουν σε υποχρεωτική διαθεσιμότητα άνευ αποδοχών επειδή δεν έχουν εμβολιαστεί.\nΗ Κυβέρνηση, με την ενεργητική συμπαράταξη των Δημοτικών Αρχών και της Περιφέρειας, πετώντας το μπαλάκι στους εργαζόμενους μέσω της «ατομικής ευθύνης», προσπαθούν να κρύψουν τις δικές τους εγκληματικές ευθύνες. Οι χιλιάδες θάνατοι συνανθρώπων μας, είναι δικό τους έγκλημα.\nΟι εργαζόμενοι με δική τους πρωτοβουλία και με τη δράση των Σωματείων στην πραγματικότητα προστάτευσαν σε μεγάλο βαθμό τους χώρους δουλειάς και την υγεία των συνανθρώπων μας που φροντίζουν οι εργαζόμενοι στις κοινωνικές δομές των Δήμων. Η κυβέρνηση και οι Διοικήσεις των Δήμων που τώρα δήθεν κόπτονται για την υπεράσπιση της υγείας, ήταν απέναντι μας όταν οι εργαζόμενοι διεκδικούσαμε μέτρα υγείας και ασφάλειας στους χώρους δουλειάς, μέσα ατομικής προστασίας, συχνά και δωρεάν τεστ για όλους τους εργαζόμενους ώστε να γίνεται έγκαιρη πρόληψη και ιχνηλάτηση. Αντίθετα ακολουθούσαν τα διάφορα ελλιπή πρωτόκολλα λάστιχο, με απουσία ελέγχων στους χώρους δουλειάς, έβαλαν σε κίνδυνο εργαζόμενους και ασθενείς, για να αποφύγουν το κόστος των μέτρων προστασίας. Άλλωστε δεν είναι λίγες οι περιπτώσεις που συνάδελφοι μας που πρωτοστάτησαν στη διεκδίκηση μέτρων προστασίας, αντιμετώπισαν τιμωρητικές συμπεριφορές.\nΤο συνδικάτο μας ταυτόχρονα με την πάλη για την υγεία και τα δικαιώματα των εργαζομένων, πρωτοστάτησε στην ενημέρωση των συναδέλφων για την ανάγκη του εμβολιασμού όλων των εργαζομένων. Ακριβώς γιατί θέλουμε να είμαστε υγιείς και δυνατοί στον αγώνα για τη ζωή και τα δικαιώματα μας. Ακριβώς επειδή τα εμβόλια αποτελούν επιστημονική απάντηση στην αντιμετώπιση της πανδημίας, όπλο στα χέρια της ανθρωπότητας, και όχι εργαλείο για τους ανταγωνισμούς των μονοπωλίων που οδηγούν στις παλινωδίες της κυβερνητική πολιτικής, και γεννούν τον ανορθολογισμό και το φόβο.\nΤώρα η κυβέρνηση, μπροστά στο νέο κύμα της πανδημίας, επιχειρεί ξανά να μεταθέσει στους εργαζόμενους και στο λαό την ευθύνη. Την ίδια ώρα που συνεχίζει να μην παίρνει μέτρα προστασίας και πρόληψης, ενώ προχωρά ακόμα παραπέρα και απαλλάσσει και τους εργοδότες από αυτό το κόστος, αποδίδοντας την ευθύνη αποκλειστικά στους εργαζόμενους, προχωράει σε εκβιασμούς και απολύσεις.\nΞαφνικά λοιπόν βρέθηκε ο φταίχτης.\nΔεν είναι ούτε οι καθυστερήσεις στους εμβολιασμούς, ούτε η ουσιαστική ελλιπής ενημέρωση των πολιτών και ειδικά των εργαζόμενων σε αυτές τις δομές. Δεκάδες εκατομμύρια έλαβαν για την αντιμετώπιση του COVID, όμως δεν υπάρχει κανένας Δήμος ή Περιφέρεια που να έχει υλοποιήσει εξειδικευμένη εξατομικευμένη ενημέρωση των εργαζομένων. Πως άλλωστε όταν δεν υπάρχουν σε πολλούς από αυτούς ακόμα και γιατροί εργασίας, ενώ όπου υπάρχουν έρχονται για μερικές ώρες το μήνα.\nΚαμία ευθύνη δεν έχουν οι εργαζόμενοι που κάθε μέρα βιώνουν τις κυβερνητικές παλινωδίες. Είναι κρατική ευθύνη η διαφύλαξη της υγείας της κοινωνίας στο σύνολο της. Πως όμως διασφαλίζεται αυτό όταν αντί μαζικών μόνιμων προσλήψεων στις υγειονομικές μονάδες, εξαγγέλλονται συγχωνεύσεις και κλείσιμο δομών;\nΣκοπό έχουν να μετατρέψουν το εμβόλιο από ένα όπλο ενάντια στην πανδημία σε εργαλείο για την επίσπευση αντεργατικών ανατροπών (μείωση «μισθολογικού κόστους», διεύρυνση «ελαστικών» εργασιακών σχέσεων, απολύσεις, αποθέωση της ατομικής ευθύνης). Στο όνομα δυσκολιών στη λειτουργία διαφόρων υπηρεσιών και μονάδων, εξαιτίας της παραπέρα έλλειψης προσωπικού που θα προκαλούν οι διαθεσιμότητες, ανοίγει ο δρόμος για νέες εκχωρήσεις δημοτικών αρμοδιοτήτων σε ιδιώτες εργολάβους.\nΤην ώρα που οι δομές, ιδιαίτερα αυτές που αφορούν τη φροντίδα των πιο ευάλωτων λαϊκών στρωμάτων, είναι χρόνια υποστελεχωμένες, είναι εγκληματικό να γίνονται διαθεσιμότητες με τέτοια ευκολία, δίχως να έχει προηγηθεί ουσιαστική ενημέρωση σε κάθε χώρο δουλειάς.\nΛέμε ΝΑΙ στον μαζικό καθολικό εμβολιασμό, με στελέχωση των εμβολιαστικών κέντρων, με συνεχή ενημέρωση των εργαζόμενων για να καταπολεμηθούν διάφορες αντιεπιστημονικές, σκοταδιστικές θεωρίες, με πλήρη προληπτικό έλεγχο και παρακολούθηση των εμβολιασμένων, με αξιοποίηση όλων των ασφαλών εμβολίων και φαρμάκων. Λέμε ΟΧΙ στον «κοινωνικό αυτοματισμό» και τη στοχοποίηση εργαζομένων, στα σχέδια\nΚυβέρνησης και Δημάρχων για απολύσεις και παραπέρα ιδιωτικοποιήσεις.\nΑπαιτούμε από την κυβέρνηση και τις Διοικήσεις των Δήμων να πάρουν τώρα όλα τα μέτρα προστασίας της υγείας των εργαζομένων στους χώρους δουλειάς.\nΚαλούμε τους συνάδελφους να συσπειρωθούν στο συνδικάτο. Δεν θα ανεχτούμε καμία επίθεση στα εργασιακά μας δικαιώματα, καμιά αναστολή σύμβασης, καμία απόλυση.\nΧΩΡΙΣ ΚΑΤΗΓΟΡΙΑ, ΑΠΟΛΥΣΕΙΣ, ΣΥΝΔΙΚΑΤΟ ΟΤΑ, ΙΔΙΩΤΙΚΟΠΟΙΗΣΕΙΣ, ΕΜΒΟΛΙΑΣΜΟΙ\nΠαρέμβαση Αρείου Πάγου για τα πλαστά πιστοποιητικά εμβολιασμού\nΑπούσα η Μαργαρίτα Θεοδωράκη από την κηδεία του μεγάλου μουσικοσυνθέτη;


Σύσταση Συνδέσμου Δήμων με εργοστάσια αφαλάτωσης θαλασσινού νερού\nΟ δήμος Νισύρου παίρνει την πρωτοβουλία για τη σύσταση Συνδέσμου των Νησιωτικών Δήμων που λειτουργούν μονάδες αφαλάτωσης για την κάλυψη των αναγκών υδροδότησης των νησιών. Ολοι οι δήμοι αντιμετωπίζουν πρόβλημα οικονομικής επιβίωσης των εταιριών που λειτουργούν τις μονάδες λόγω υψηλού κόστους λειτουργίας και των χαμηλών εσόδων τους. Η επιδότηση από το Ελληνικό κράτος είναι επιβεβλημένη για να μπορέσουν οι κάτοικοι των νησιών να έχουν το βασικότερο αγαθό, το νερό, που σε όλη την ηπειρωτική Ελλάδα είναι δεδομένο. Η σύσταση συνδέσμου θα οδηγήσει στον συντονισμό των προσπαθειών όλων των νησιών για εξεύρεση λύσης. Παρακάτω ακολουθεί η επιστολή που εστάλη στους παρακάτω Δήμους:


Where the streets have no… sound | VOGUE\nΤο 1985 ο Bono, ο τραγουδιστής του πολύ γνωστού συγκροτήματος των u2 επισκέφτηκε την Αιθιοπία για να εμφανιστεί στο Live [...]\n© © Illustration by Inés Iglesias | @pintaycolorea\nΤο 1985 ο Bono, ο τραγουδιστής του πολύ γνωστού συγκροτήματος των u2 επισκέφτηκε την Αιθιοπία για να εμφανιστεί στο Live Aid. Eκεί ήρθε σε επαφή με την κατάσταση του Τρίτου Κόσμου, την πείνα, την ανέχεια, τους δρόμους που δεν έχουν κατασκευαστεί ακόμα, τους δρόμους που δεν υπάρχουν στο χάρτη. Δύο χρόνια μετά στο άλμπουμ τους με τίτλο Τhe Joshua Tree, βγαίνει το φημισμένο πλέον τραγούδι τους «Where the streets have no name». Όλοι νομίζουν ότι αφορά την Αιθιοπία, η αλήθεια όμως βρίσκεται αλλού. Η κατάσταση στην Ιρλανδία ήταν πολύ δύσκολη τη δεκαετία του ’80. Εκεί μπορεί οι δρόμοι να είχαν ονόματα αλλά αυτό γινόταν για πολλούς η καταδίκη τους, διότι ανάλογα με το πού έμενε ένας Ιρλανδός, όλοι μπορούσαν να γνωρίζουν την οικονομική του κατάσταση ή το θρήσκευμά του, αν ήταν Καθολικός ή Προτεστάντης. Αυτό λειτουργούσε ως στίγμα, ως «φακέλωμα» και οι U2 της ταραγμένης Ιρλανδίας ονειρεύονταν έναν κόσμο όπου οι δρόμοι δεν θα ήταν συνώνυμο μεγάλων ταξικών διαφορών.\nΠερπατώντας στην ιστορική Αθήνα, συμμετέχοντας σε μία από τις πολλές περιηγήσεις του Athens Walking Stories (θεματικοί περίπατοι από βαθείς γνώστες ιστοριών που αξίζει να ακούσουμε για την αρχιτεκτονική, την ιστορία και τη λογοτεχνία μέσα από τα κτίρια και τα μνημεία αυτής της πόλης) μου ήρθε στο μυαλό ξανά αυτή η ιστορία. Σκεφτόμουν πόσο σημαντικό είναι να έχουν οι δρόμοι ονόματα, τα κτίρια ταυτότητα και οι χώροι την ιστορία τους αλλά όχι για να λειτουργούν ως καταδότες ή να στιγματίζουν, όσο για να κρατούν την ιστορία τους ζωντανή και πάλλουσα, προκειμένου να έρχεται κάθε φορά το βλέμμα των νεότερων να συναντιέται με την ιστορική παράδοση και τη μνήμη. Οι δικοί μας δρόμοι έχουν ονόματα. Ιδίως στο ιστορικό κέντρο της Αθήνας και όχι μόνον, στα ονόματα των δρόμων έχουν αποτυπωθεί όλες οι στρώσεις και οι μεταβάσεις του παρελθόντος. Σαν να μην μπορεί όμως αυτό να γίνει αντιληπτό, να γίνει αντικείμενο γνώσης, όχι επειδή δεν βρίσκονται εκεί τα μνημεία ή οι γνώστες για να μας μεταφέρουν την ιστορία πίσω από ένα άγαλμα ή ένα σπίτι, αλλά κυρίως λόγω του συνεχούς, αδιανόητου και αδικαιολόγητου θορύβου.\nΖούμε μάλλον σε μία από τις πιο πολύβουες πρωτεύουσες. Και όταν μιλώ για θόρυβο δεν εννοώ μόνον τα αυτοκίνητα. Σε κάθε γωνία της πόλης υπάρχει υπαίθρια αυτοσχέδια μουσική από κάποιον πλανόδιο, από κάποιους πιτσιρικάδες, από νεαρούς που βγάζουν με αυτό τον τρόπο τα προς το ζην. Σε κάθε γωνιά υπάρχουν παρέες που φωνάζουν, σε κάθε γωνία υπάρχουν πορείες, διαδηλώσεις, ντουντούκες. Δεν το συνειδητοποιεί κάποιος πόσο θορυβώδεις είμαστε διότι μάλλον ο θόρυβος έχει εσωτερικευτεί, έχει γίνει δεύτερη φύση μας. Κάποιοι θα έλεγαν ότι είμαστε ζωντανή πόλη. Εγώ θα έλεγα ότι είμαστε ενοχλητική πόλη, επιβαρυμένη. Διότι το ζήτημα δεν είναι κάποιος να κυριαρχήσει στον άλλον, όσο το να καταφέρουμε επιτέλους να συνυπάρξουμε. Όταν αποφασίσει κάποιος στη Διονυσίου Αεροπαγίτου να κατεβάσει ένα ηχείο παίζοντας τη μουσική της αρεσκείας του, είναι λογικό ότι θα επικρατήσει των υπόλοιπων, οι οποίοι επέλεξαν να περπατήσουν ήρεμα στον ομορφότερο δρόμο της πόλης και να στοχαστούν κάτω από το βράχο της Ακρόπολης. Όπως είναι λογικό ότι όταν κάποιος μιλά μεγαλοφώνως στο κινητό του τηλέφωνο, ο διπλανός του στα ΜΜΜ θα υποστεί μια ψυχική ταλαιπωρία –όσο κρατάει η διαδρομή του. Φυσικά αυτό ισχύει και σε όλα τα εστιατόρια, καφετέριες που έχουν επιβεβλημένα τη μουσική στη διαπασών. Ο ήχος και μάλιστα ο τεχνητός –αυτός που δεν παράγεται από τη φύση- προκαλεί σε διάφορες συχνότητες και εντάσεις πολύ σοβαρά ψυχικά προβλήματα.\nΗ ακοή συνδέεται με την ισορροπία της σκέψης και των αισθημάτων. Χρειάζεται πολλές φορές η ησυχία για να έρθει κάποιος σε επαφή με τον εαυτό του, να ρυθμίσει την αναπνοή του, να ακούσει τους σφυγμούς της καρδιάς του αλλά κυρίως να κατεβάσει ταχύτητες και να γεμίσει τις ψυχικές μπαταρίες του. Η ξεκούραση δεν είναι μόνον ο ύπνος, αλλά και η περιήγηση, το περπάτημα, η φύση, η πόλη. Αυτή όμως οφείλει να συμβαδίζει με τους κανόνες του εξωτερικού χώρου, του σεβασμού του κάθε περαστικού, του κάθε επισκέπτη. Ο ήχος δεν είναι απαραίτητος όταν μπροστά του έχει κάποιος το θαύμα. Όταν είσαι σε μια καφετέρια και βλέπεις το απέραντο γαλάζιο, δεν έχεις ανάγκη μουσική για να ταξιδέψεις. Ο παφλασμός των κυμάτων είναι υπεραρκετός. Όταν είσαι στο μουσείο της Ακρόπολης δεν χρειάζεσαι μουσική για να ατενίσεις το ένδοξο παρελθόν, αντιθέτως μπροστά στο ναό απαιτούνται ησυχία και περισυλλογή, σοκ και δέος. Όπως μια σπουδαία ταινία δεν έχει ανάγκη από την έντονη μουσική, έτσι και η αθηναϊκή πόλη δεν έχει ανάγκη από μουσική υπόκρουση για να γίνει πιο γοητευτική. Διότι έχει πράγματα να αφηγηθεί και ιστορίες και μνήμες να ανασύρει. Χρειάζεται όμως ησυχία. Για να μπορέσει να κατεβάσει τους ρυθμούς των έτσι και αλλιώς ταλαιπωρημένων κατοίκων της, για να μπορέσει να αγκαλιάσει και να τιμήσει τους επισκέπτες της. Έχει επικρατήσει παντού η λογική ότι χρειαζόμαστε συνεχώς διασκέδαση για να είμαστε καλά, και η μουσική είναι η πρώτη συνιστώσα. Όλο και περισσότερο τείνω να πιστεύω ότι πλέον η μουσική και κάθε λογής θόρυβος έτσι όπως άχαρα, άκομψα και βάρβαρα επιβάλλονται τείνουν να γίνει συνώνυμα της τρέλας. Μακάρι οι δρόμοι μας που έχουν έτσι και αλλιώς ιστορία, να είχαν και λίγη περισσότερη ησυχία.\n*Η Μαριαλένα Σπυροπούλου είναι συγγραφέας και ψυχαναλυτική ψυχοθεραπεύτρια\npsychology Μαριαλένα Σπυροπούλου ΨΥΧΟΛΟΓΙΑ άποψη


ΚΙΝΗΜΑ ΥΠΕΡΒΑΣΗ: Η ΤΡΑΠΕΖΑ ΠΕΙΡΑΙΩΣ ΒΑΖΕΙ ΠΩΛΗΤΗΡΙΟ ΣΕ 4,5 ΔΙΣ ΚΟΚΚΙΝΑ ΔΑΝΕΙΑ !!!\nΗ ΤΡΑΠΕΖΑ ΠΕΙΡΑΙΩΣ ΒΑΖΕΙ ΠΩΛΗΤΗΡΙΟ ΣΕ 4,5 ΔΙΣ ΚΟΚΚΙΝΑ ΔΑΝΕΙΑ !!!\n«Φουλάρει» τις μηχανές κυρίως μέσω τριών τιτλοποιήσεων το επόμενο 12μηνο\nΠέντε χαρτοφυλάκια κόκκινων δανείων, συνολικής λογιστικής αξίας 4,5 δισ. ευρώ, ετοιμάζεται να πωλήσει η Τράπεζα Πειραιώς εντός του επόμενου 12μήνου.\nΣτα αποτελέσματα που παρουσίασε η τράπεζα την Παρασκευή για το πρώτο εξάμηνο του έτους, αποκάλυψε ότι, εκτός από τις τρεις συναλλαγές που έχει ολοκληρώσει και μία που βρίσκεται κοντά σε συμφωνία, τέσσερα επιπλέον «πακέτα» βρίσκονται σε προπαρασκευαστικό στάδιο.\nΣυγκεκριμένα, πρόκειται για τις εξής συναλλαγές:\n• «Trinity»: Πρόκειται για χαρτοφυλάκιο μεγάλων επιχειρηματικών δανείων συνολικής αξίας 300 εκατ. ευρώ, τα οποία είναι εξασφαλισμένα με ακίνητα. Η συναλλαγή αναμένεται να ολοκληρωθεί το δ΄τρίμηνο του έτους.\n• «Phoenix»: Είναι η πρώτη τιτλοποίηση που θα υλοποιήσει η τράπεζα. Περιλαμβάνει στεγαστικά δάνεια συνολικής λογιστικής αξίας 2 δισ. ευρώ -εφάμιλλη σε μέγεθος με τη συναλλαγή «Pillar» που έχει ήδη δρομολογήσει η Eurobank και πρόσφατα έλαβε την έγκριση του SSM. Αναμένεται να ολοκληρωθεί εντός του πρώτου εξαμήνου 2020.\n• «Solar»: Είναι η δεύτερη τιτλοποίηση που σχεδιάζει η τράπεζα, συνολικού ύψους 500 εκατ. ευρώ. Περιλαμβάνει δάνεια μικρομεσαίων επιχειρήσεων με ενέχυρα και αναμένεται να κλείσει εντός του 2020.\n• «Callaway»: Η τρίτη, κατά σειρά, τιτλοποίηση της Τράπεζας Πειραιώς για το επόμενο έτος η οποία περιλαμβάνει εξασφαλισμένα δάνεια μικρομεσαίων και μεγάλων επιχειρήσεων, συνολικής λογιστικής αξίας 1δισ. ευρώ.\nΕκτός από τις παραπάνω συναλλαγές, σε προχωρημένο στάδιο βρίσκεται το Project Iris, ύψους 700 εκατ. ευρώ, το οποίο αφορά σε μη εξασφαλισμένες απαιτήσεις από πιστωτικές κάρτες, καταναλωτικά δάνεια, leasing και δάνεια μικρών επιχειρήσεων. Η συμφωνία πώλησης αναμένεται έως το τέλος του μήνα.\nΣημειώνεται ότι το φιλόδοξο πρόγραμμα της τράπεζας θα υλοποιηθεί σε συνεργασία με την Intrum, υπό το νέο σχήμα που θα είναι έτοιμο προς λειτουργία την 1η Οκτωβρίου 2019. Σημαντικό «όπλο» στην προσπάθεια όλων των τραπεζών να επιταχύνουν τα προγράμματα της εξυγίανσής τους θα αποτελέσει το Σχέδιο του ΤΧΣ (APS) που, σύμφωνα με πληροφορίες, βρίσκεται πολύ κοντά στην έγκριση των Βρυξελλών.\nΜέσω της εγγύησης του Δημοσίου που προσφέρει, το εν λόγω πλαίσιο αναμένεται εξασφαλίσει πολύ καλύτερη τιμολόγηση για τις τιτλοποιήσεις που υλοποιηθούν το 2020.\nΕτικέτες ΔΑΝΕΙΟΛΗΠΤΕΣ , ΚΟΚΚΙΝΑ ΔΑΝΕΙΑ , ΠΩΛΗΣΕΙΣ , ΤΙΤΛΟΠΟΙΗΣΕΙΣ , ΤΡΑΠΕΖΑ ΠΕΙΡΑΙΩΣ


Μεξικό: 15 άνθρωποι έχασαν τη ζωή τους από κατάρρευση γέφυρας - Tilegrafimanews\nΜεξικό: 15 άνθρωποι έχασαν τη ζωή τους από κατάρρευση γέφυρας – Στο μετρό της πόλης του Μεξικό.\nΕιδήσεις: Τουλάχιστον 15 άνθρωποι έχουν χάσει τη ζωή τους και περισσότεροι από 70 έχουν τραυματιστεί στην πόλη του Μεξικό, μετά από κατάρρευση γέφυρας σε γραμμή του μετρό της πόλης, το βράδυ της Δευτέρας.\nH τηλεόραση του Μεξικό και τα μέσα κοινωνικής δικτύωσης μετέδωσαν εικόνες από την υπέργεια διάβαση να καταρρέει και να πέφτει πάνω στα αυτοκίνητα που περνούσαν εκείνη την ώρα από κάτω.\nΣύμφωνα με την δήμαρχο της πόλης, Claudia Sheinbaum , 70 άτομα τραυματίστηκαν, 34 νοσηλεύονται, ενώ πολλοί ακόμα άνθρωποι μπορεί να βρίσκονται ακόμα παγιδευμένοι μέσα στο τρένο, σημειώνει το protothema.gr.\nΕτικέτες: ΕΙΔΗΣΕΙΣΕΙΔΗΣΕΙΣ ΣΗΜΕΡΑΜΕΞΙΚΟΜεξικό νεκροί


΄Paul Bocuse΄ η ιστορία του σεφ των σεφ - Cooknews.gr\ncooknews_moderator 4 έτη ago 368 Views\nΟ «κύριος Πολ» γεννήθηκε το 1926 στο Κολόνζ-ο-Μον-ντ’Ορ, σε μια οικογένεια μαγείρων. Άρχισε να εκπαιδεύεται στην κουζίνα σε ηλικία 16 ετών, στο πλευρό μεγάλων σεφ όπως η Εζενί Μπραζιέ, η πρώτη γυναίκα που απέσπασε τρία αστέρια Μισελέν για τα εστιατόριά της. Το πρώτο δικό του αστέρι το κέρδισε το 1958 και ακολούθησε ένα δεύτερο, δύο χρόνια αργότερα, αφού μετέτρεψε την οικογενειακή ταβέρνα του σε ναό της γαλλικής γαστρονομίας. Άνοιξε νέους ορίζοντες στη γαλλική κουζίνα, αναγάγοντας το όνομά του σε διεθνώς αναγνωρισμένη μάρκα, τόσο που το 1989 ο οδηγός Gault et Millau τον ανακήρυξε «μάγειρα του αιώνα» και το 2011 το περίφημο Culinary Institute of America του απένειμε τον τίτλο του «σεφ του αιώνα».\nΤαξίδεψε πολύ στην Ευρώπη, την Ιαπωνία και τις ΗΠΑ και άνοιξε εστιατόρια σε πολλές πόλεις σε όλον τον κόσμο. Στη βιογραφία « Paul Bocuse, η ιερή φωτιά», που εκδόθηκε το 2005, ο πρωτοπόρος της nouvelle cuisine αυτοχαρακτηριζόταν λάτρης της παραδοσιακής κουζίνας που του αρέσει το βούτυρο, η κρέμα γάλακτος, το κρασί και όχι τα μικρά μπιζέλια κομμένα στα τέσσερα.\nΟ Paul Bocuse ήταν ένας μεγάλος chef, ένας δημιουργός. Πολλά πιάτα του θεωρούνται κλασικά και αναφέρονται με το όνομά του. Η λαμπρή, όμως, θέση που του ανήκει στην ιστορία της γαλλικής κουζίνας -και κατ’ επέκταση της παγκόσμιας γαστρονομίας, που σαφώς επηρέασε, ήταν η “υπέρβαση” που έκανε στις αρχές της δεκαετίας του 1970 με την “ανανέωση” της κλασικής γαλλικής κουζίνας, εκείνης που είχε καθιερωθεί παγκόσμια από τον Escoffier.\nH Nouvelle Cuisine (η Νέα Κουζίνα), όπως ονομάστηκε, “ξεφορτώθηκε” τις πολλές σάλτσες, τις μαρινάδες και τα περιττά υλικά, για να αναδείξει, με το σωστό μαγείρεμα, την απλή, ατόφια γεύση της καλής πρώτης ύλης της κάθε εποχής.\n“Η Nouvelle Cuisine είναι κατά βάθος η πραγματική κουζίνα, εκείνη που στηρίζεται στην ποιότητα της πρώτης ύλης: να ψάχνουμε πάντα το καλύτερο κρεατικό, το καλύτερο λαχανικό… είτε πρόκειται για ένα εστιατόριο, είτε για το σπίτι μας… ” , για ν’ αναφέρουμε τα δικά του λόγια.\nΑνάμεσα στα εμβληματικά πιάτα του Paul Bocuse, τα πιο γνωστά είναι:\nH σούπα με τρούφες VGE: δημιουργήθηκε το 1975 με την ευκαιρία μιας επίσκεψης του Bocuse στα Ηλύσια Πεδία και φέρει το όνομα του τότε Προέδρου Valery Giscard d’ Estaing. Πρόκειται για μια σούπα από μαύρες τρούφες, που σερβίρεται σκεπασμένη με ένα αφράτο φύλλο σφολιάτας.\nΗ πουλάδα demi-deuil: εμπνευσμένο από συνταγή του 19ου αι., πρόκειται για ένα πιάτο που έχει πιστωθεί στον Bocuse. Λεπτά φετάκια τρούφας μπαίνουν κάτω από το δέρμα της πουλάδας, που κατόπιν ποσάρεται, σε έναν ζωμό κότας στην κατσαρόλα. Από την συμπύκνωση του ζωμού της φτιάχνεται μια sauce supreme με την οποία σερβίρεται.\nΤο λαβράκι σε κρούστα. Το ψάρι παρουσιάζεται μέσα σε κρούστα σφολιάτας, που έχει το σχήμα του, ψημένο στον φούρνο. Ο Bocuse το γέμιζε συνήθως και με μια μους αστακού, χωρις να το θεωρεί και απαραίτητο.\nΈπασχε εδώ και πολλά χρόνια από Πάρκινσον ενώ το BBC αναφέρει πως πέθανε μέσα στο εστιατόριό του.\nΟ Paul Bocuse,το μυθικό όνομα της γαστρονομίας έφυγε πλήρης στα 91 του στις 20/1/2018, στον τόπο όπου γεννήθηκε, το Collonges-au-Mont-d’Or, κοντά στη Λυών…\nPrevious Κρητικό Απάκι\nNext 'Carbonara' η Αυθεντικη


Κλιματική αλλαγή : Η ΕΕ θέτει νέο, δεσμευτικό στόχο για το 2030 | in.gr\nΚλιματική αλλαγή : Η ΕΕ θέτει νέο, δεσμευτικό στόχο για το 2030\n21 Απριλίου 2021, 12:53\nΗ Ευρωβουλή και τα κράτη μέλη της ΕΕ συμφώνησαν την Τετάρτη να ανεβάσουν τον στόχο για μείωση των εκπομπών άνθρακα έως το 2030 αλλά και να του δώσουν νομική ισχύ.\nΜέχρι τα τέλη της επόμενης δεκαετίας η παραγωγή αερίων του θερμοκηπίου θα πρέπει να μειωθεί κατά «τουλάχιστον» 55%, σε σχέση με τα επίπεδα του 1990, με την προοπτική να μηδενιστεί μέχρι το 2050. Ο νέος στόχος αντικαθιστά τον προηγούμενο του «τουλάχιστον 40%».\nΕλάχιστες χώρες, ανάμεσά τους η Βρετανία και η Νέα Ζηλανδία, είχαν καταστήσει νομικά δεσμευτικές τους κλιματικούς στόχους τους -η ΕΕ γίνεται τώρα ο πρώτος μεγάλος ρυπαντής που ακολουθεί το παράδειγμα.\nΗ νέα συμφωνία είναι πάντως προϊόν συμβιβασμού, καθώς το Ευρωπαϊκό Κοινοβούλιο πίεζε για μείωση κατά τουλάχιστον 60% έως το 2030.\nΗ συμφωνία, η οποία θα ενσωματωθεί σε έναν «νόμο για το κλίμα», ανακοινώνεται μία μέρα πριν από τη σύνοδο κορυφής που διοργανώνει η Ουάσιγκτον για το κλίμα, κατά την οποία η κυβέρνηση Μπάιντεν αναμένεται να ανακοινώσει τον αναθεωρημένο μεσοπρόθεσμο στόχο των ΗΠΑ.\n«Είναι μια ιστορική στιγμή για την ΕΕ (…) Η συμφωνία ενισχύει τη θέση μας στον κόσμο ως μιας δύναμης που ηγείται στην μάχη κατά της κλιματικής κρίσης» δήλωσε ο Φρανς Τίμερμανς, αντιπρόεδρος της Ευρωπαϊκής Επιτροπής αρμόδιος για την ευρωπαϊκή «Πράσινη Συμφωνία».\nΑπό την πλευρά του, ο υπουργός Περιβάλλοντος της Πορτογαλίας Ζοάο Πέντρο Μάτος Φερνάντες, του οποίου η χώρα ασκεί κατά το τρέχον εξάμηνο την προεδρία της ΕΕ, χαιρέτισε «ένα δυνατό μήνυμα προς όλο τον κόσμο» και ένα στόχο «που σήμερα χαράχτηκε στο μάρμαρο».\nΟι συνομιλίες ανάμεσα στα κράτη μέλη και τους ευρωβουλευτές, οι οποίες είχαν περιέλθει σε αδιέξοδο για μήνες, συνεχίστηκαν την Τρίτη, το απόγευμα και διήρκεσαν μέχρι και μετά τις 5 το πρωί της Τετάρτης.\nΧωρίς δεσμεύσεις για καθένα κράτος-μέλος\n«Το Ευρωκοινοβούλιο ήταν προφανώς έτοιμο να προχωρήσει ακόμη περισσότερο, όμως ο συμβιβασμός που επετεύχθη είναι φιλόδοξος: θα κάνουμε δυόμιση φορές περισσότερα σε 9 χρόνια από αυτά που κάναμε τα τελευταία 10 χρόνια στην Ευρώπη» σχολίασε ο ευρωβουλευτής Πασκάλ Κανφέν (Renew Europe, φιλελεύθεροι), επικεφαλής της Επιτροπής Περιβάλλοντος του Ευρωπαϊκού Κοινοβουλίου.\nΕφεξής «ο στόχος για ουδετερότητα άνθρακα για το 2050 θα γίνει νομικά δεσμευτικός», σημείωσε παράλληλα ο γερμανός ευρωβουλευτής Πέτερ Λίσε (Ευρωπαϊκό Λαϊκό Κόμμα) στο Twitter.\nΣημείωσε όμως ότι ο στόχος για ουδετερότητα άνθρακα θα εφαρμοστεί συλλογικά στο σύνολο των 27 χωρών μελών και δεν θα επιβάλλεται σε καθένα κράτος μεμονωμένα, αντίθετα με αυτό που επιθυμούσε το Ευρωκοινοβούλιο. Η Πολωνία, η οποία εξακολουθεί να εξαρτάται σε μεγάλο βαθμό από τον άνθρακα, ήταν σφόδρα αντίθετη σε αυτό.\nΣτην συμφωνία που επετεύχθη, ο στόχος είναι μια «καθαρή» μείωση των εκπομπών που προκαλούν τις κλιματικές αλλαγές, δηλαδή μια μείωση που να περιλαμβάνει την αντιστάθμιση των εκπομπών CO2 με φυσικές «δεξαμενές αποθήκευσης διοξειδίου του άνθρακα», μέσω για παράδειγμα της αναδάσωσης.\n«Πρόκειται για την αναγνώριση της ανάγκης να βελτιωθούν οι ‘δεξαμενές άνθρακα’ της ΕΕ», μέσω μιας καλύτερης ρύθμισης της χρήσης δασικών εδαφών και περιοχών, υπογραμμίζει η Επιτροπή.\nΩστόσο περιβαλλοντικές μη κυβερνητικές οργανώσεις και ευρωβουλευτές των Πρασίνων καταγγέλλουν τον στόχο για «καθαρή» μείωση, ο οποίος λαμβάνει υπόψη κυρίως το CO2 που απορροφάται από τα δάση.\n«Ο νόμος για το κλίμα δεν ανταποκρίνεται στις φιλοδοξίες του. Σε πραγματικούς όρους, δεν πρόκειται παρά για μείωση 52,8%, δεν είναι η Πράσινη Συμφωνία που χρειάζεται η Ευρωπαϊκή Ένωση […] και είναι ανεπαρκές όσον αφορά τη Συμφωνία του Παρισιού» τόνισε σε μήνυμά του στο Twitter ο γερμανός ευρωβουλευτής των Πρασίνων Μίχαελ Μπλος.\nTAGS: κλιματική αλλαγή. Ευρωπαϊκή Ένωση\n03/07/2022 | 18:34\nΕλλάδα Άνοιξε ο σταθμός του μετρό στο Μοναστηράκι μετά το τηλεφώνημα για βόμβα 4 λεπτά πριν\nΠοδόσφαιρο Ο γιος του Μαραντόνα σε Ντιμπάλα: «Στη Νάπολι θα είσαι βασιλιάς» 14 λεπτά πριν\nCulture Live Θλίψη: Πέθανε η σπουδαία ηθοποιός Ντίνα Κώνστα 17 λεπτά πριν\nΕλλάδα Μήνυμα για εκκένωση από το 112 για τη φωτιά στην Αχαΐα 23 λεπτά πριν\nΟικονομικές Ειδήσεις Υπουργείο Εργασίας: Ο «χάρτης» των πληρωμών της εβδομάδας 23 λεπτά πριν\nTrash Ελληνοτουρκικός «πόλεμος» για τα μάτια ενός άνδρα 26 λεπτά πριν\nΚοινοποίηση: Κλιματική αλλαγή : Η ΕΕ θέτει νέο, δεσμευτικό στόχο για το 2030


Πως οι συστάσεις του Βορρά επηρεάζουν τον τουρισμό του Νότου - Ελλάδα - Νέα Κρήτη\nΤώρα διαβάζετε: Πως οι συστάσεις του Βορρά επηρεάζουν τον τουρισμό του Νότου\nΣυγκρατημένοι για την ανάκαμψη της τουριστικής αγοράς διεθνώς το 2020, λόγω των επιπτώσεων της πανδημίας εμφανίστηκαν οι 4 πρέσβεις των χωρών του Βορρά σε διαδικτυακή συζήτηση που διοργάνωσε το ΙΟΒΕ με συντονιστή το γενικό του διευθυντή καθηγητή Νίko Βέττα.\nΣτη συζήτηση με θέμα τις απόψεις και το πώς εκτιμούν την παρούσα κατάσταση οι χώρες της Βόρειας Ευρώπης συμμετείχαν οι πρέσβεις της Φιλανδίας κ. Juha Pyykkö, της Σουηδίας κα Charlotte Sammelin, της Δανίας κ. Klavs A. Holm και της Νορβηγίας Frode Overland Andersen.\nΌπως επισήμαναν και οι τέσσερεις διπλωμάτες, οι επίσημες συστάσεις των κυβερνήσεων τους για περιορισμό των ταξιδιών που έχουν καθοριστικό ρόλο και στις ταξιδιωτικές ασφάλειες, θα επηρεάσουν σημαντικά τις προθέσεις των πολιτών των χωρών που θα επιθυμούσαν να ταξιδέψουν στο εξωτερικό ακόμη και στην Ελλάδα.\nΕιδικότερα, εκφράζοντας προσωπικές τους απόψεις και εκτιμήσεις, όπως είπαν, οι πρέσβεις της Δανίας και Νορβηγίας ανέφεραν ότι μονάχα ένα ποσοστό 10% με 20% περίπου από το ποσοστό των τουριστών από τις χώρες τους θα επισκεφτεί φέτος την Ελλάδα, λόγω των συστάσεων που υπάρχουν από τις κυβερνήσεις τους.\nΠερίπου 400.000 τουρίστες από την Νορβηγία ήρθαν πέρυσι στην Ελλάδα και 300.000 από την Φιλανδία. Στο ίδιο μήκος κύματος και ο πρέσβης της Φιλανδίας, χωρίς να δώσει ποσοστιαία εκτίμηση, είπε ότι θα υπάρξει σίγουρα πτώση. Επεσήμαναν ότι η φετινή χρονιά για τον τουρισμό θα είναι δύσκολη. Εξέφρασαν ωστόσο την εκτίμηση, ότι από του χρόνου υπάρξει επιστροφή.\nΟι διπλωμάτες των χωρών του Βορρά, εξέφρασαν την ικανοποίηση τους για τα αποτελέσματα που έδειξε η Ελλάδα στη διαχείριση της πανδημίας και επεσήμαναν ότι είναι χρήσιμο να συνεχιστούν οι μεταρρυθμίσεις στην Ελλάδα, δίνοντας έμφαση και στο ψηφιακό της μετασχηματισμό, που θα αποτελέσουν και κίνητρο για νέες επενδύσεις στην Ελλάδα.\nΑναφερθήκαν επίσης στον ρόλο της Ε.Ε. στην πανδημία, στις εθνικές πολιτικές των κρατών και σε στοιχεία που αφορούν τους ρυθμούς ανάπτυξης των οικονομιών τους.


Πολεμιστής είναι κι αυτός που γράφει… – Αέναη κίνηση\nPosted on 20 Μαΐου 2014by ΕΛΕΥΘΕΡΟΣ ΔΕΣΜΩΤΗΣ\nΝίκος Καζαντζάκης, ο Καπετάν Μιχάλης (σελίδες 259-261).\n…Τώρα να, είχε τελέψει τη γραφή του, είχε πανωγραψει το φάκελο, είχε πατήσει τη βούλα του, την πάνοπλη Αθηνά, αύριο το πρωί το γράμμα θα ‘φευγε για Λόντρα.\nΟ δάσκαλος κούνησε το κεφάλι· δε πίστευε αυτός πως με τις γραφές και με τα γράμματα και με τ’΄ αρχαία μάρμαρα η Κρήτη θα σωθεί. Έπεσε σε μια παλιά ξεκοιλιασμένη πολυθρόνα, κουρασμένος, πεινασμένος, άκεφος.\n-Ποιος; η Κρήτη, δάσκαλε μου, η Κρήτη, όταν εμείς τη λευτερώσουμε·αυτός είναι ο δρόμος της ατομικής μας ευτυχίας· άλλος δρόμος δεν υπάρχει. Πολεμώντας να σώσουμε την Κρήτη-τι κάνουμε, θαρρείς; πολεμούμε να σώσουμε τη ψυχή μας.\n-Δε το πιστεύεις; είπε και σηκώθηκε ξαναμμένος· θαρρείς πως υπάρχει άλλος δρόμος να βρούμε την ευτυχία; Μα τι κάθουμαι και μιλώ τώρα μαζί σου; είσαι νιόπαντρος, πάει να πει ζαλισμένος· μα η πρώτη γλυκιά ζαλάδα θα περάσει, και τότε θα ‘θεις στα νερά μου.Ατομική ευτυχία δεν υπάρχει, μάθε το, για ανθρώπους σαν κι εμάς· ευτυχισμένοι εμείς μπορούμε να γίνουμε μονάχα όταν πολεμούμε να κάνουμε ευτυχισμένο το σύνολο.\n-Αυτό ‘ναι το μυστικό, δάσκαλε μου, είπε, σηκώνοντας με περηφάνια το αγαθό, πρόωρα μαδημένο κεφάλι. Αυτό ‘ναι το μυστικό· κανένας δεν το ξέρει στο Μεγάλο Κάστρο παρά μονάχα εγώ· μπορεί κι ο Χατζησάββας, αργότερα θα το μάθεις και συ.\n-Γιατί, θαρρείς, γράφω στους βασιλιάδες; φώναξε; Γιατί, θαρρείς, κάθουμαι εδώ, στο μεσογκρεμισμένο ετούτο πατρικό αρχοντόσπιτο, σαν ένας άνθρωπος που τον έθαψαν ζωντανό, και φωνάζω; Ναι, ναι, μ’ έθαψαν ζωντανό και φωνάζω. Όχι εγώ, η Κρήτη. Η Κρήτη φωνάζει· μα δεν έχει αυτή στόμα· εγώ ‘μαι το στόμα της. Θα πεις, άπιστε Θωμά: “άδικα φωνάζεις, κανένας δεν ακούει!” Κι εγώ σου λέω: ποτέ μια φωνή δεν πάει χαμένη, θ’ ακούσουν. Πριν από το αυτί ήταν η φωνή· με το φώναζε φώναζε γεννήθηκε τ’ αυτί, δάσκαλε μου! Όλοι οι βασιλιάδες ετούτοι κι οι δυνατοί του κόσμου που τους γράφω, μια μέρα θ’ ακούσουν· κι αν δεν ακούσουν αυτοί, τα παιδιά τους και τ’ αγγόνια· κι αν μήτε τα παιδιά τους μήτε τ’ αγγόνια, θ’ ακούσει ο Θεός. Γι’ αυτό υπάρχει, μαθές, ο Θεός-τι θαρρείς; για ν’ ακούει… Μη χαμογελάς δάσκαλε· ναι, ναι, το ξέρω· όλοι με παίρνουν για παλαβό, περπατώ κι ακούω από πίσω μου: “κρίμα στα γράμματα!”. Ασ’ τους να λένε· τι καταλαβαίνουν αυτοί από Θεό κι από Κρήτη κι από χρέος ανθρώπου; Εγώ κάθουμαι στα χαλάσματα ετούτα και φωνάζω, κι ο Θεός μια μέρα θ’ ακούσει, θα σκύψει απ’ τον ουρανό, θα δει την Κρήτη, θα ντραπεί που τόσα χρόνια την αφήκε στη σκλαβιά, θα ζητήσει συγχώρεση από μένα, τον Ιδομενέα, κι ολομεμιάς θα χτυπήσουν λαμπριάτικα οι καμπάνες του Αι Μηνά κι οι χριστιανοί θα τρέχουν σαν παλαβοί στους δρόμους. Κι οι δρόμοι θα ‘ναι στρωμένοι με μυρτιές και με δάφνες, κι άντρες, γυναίκες θα σμαριάζουν στο λιμάνι να δουν το ελληνικό βασιλόπουλο που θα ξεμπαρκάρει, και θα φιλιούνται και θα φωνάζουν: Κρήτη ανέστη!- Αληθώς ανέστη!”\nΣκούπισε τα μάτια του, είχαν βουρκώσει·όμως η καρδιά του αλάφρωσε.\n-Μα εσύ κι εγώ, Ιδομενέα μου, θα ‘χουμε γίνει ωστόσο χαμομήλι, είπε· δε θα δούμε εμείς ετούτη την ανάσταση· θα πεθάνουμε σκλάβοι.\n-Δε μπόρεσες λοιπόν ακόμα να καταλάβεις; Μα εγώ, μάθε, δεν έχω ανάγκη να δω και ν’ αγγίξω τη λευτεριά για να λευτερωθώ· είμαι, στο μάλε βράσε της σκλαβιάς, λεύτερος· γεύουμαι, γενεές πρωτύτερα, τη λευτεριά που θα ‘ρθει· και θα πεθάνω λεύτερος, γιατί σε όλη μου τη ζωή πολέμησα για την ελευτερία.\nπολεμιστής σκλαβιά τουφέκι Καζαντζάκης βιβλίο ελευθερία καπετάν μιχάλης\nΕπόμενες δημοσιεύσειςΤο κεφάλι του Frantz Omar Fanon\nOne thought on “Πολεμιστής είναι κι αυτός που γράφει…”\nΠαράθεμα: Πολεμιστής είναι κι αυτός που γράφει… – worldtraveller70


παράνομες ελληνοποιήσεις Archives - ΓΕΩΡΓΙΟΣ ΚΟΝΤΟΓΙΑΝΝΗΣ\nHome/Tag: παράνομες ελληνοποιήσεις\nTag Archives: παράνομες ελληνοποιήσεις\nΕλληνοποιήσεις ψηφοφόρων: Για να πλήξουν τη ΝΔ πλήττουν και την Ελλάδα!\nFebruary 12, 2019\tΑΠΟΨΕΙΣ Comments Off on Ελληνοποιήσεις ψηφοφόρων: Για να πλήξουν τη ΝΔ πλήττουν και την Ελλάδα!\nγράφει ο Γιώργος Κοντογιάννης. Όταν το ΠΑΣΟΚ του Κώστα Σημίτη έχανε δυνάμεις στο εκλογικό σώμα, κι επειδή δεν μπορούσε να γίνει αλλαγή του εκλογικού νόμου για τις εκλογές του 2000, ανάλογη με εκείνη που είχε κάνει ο Κουτσόγιωργας την άνοιξη του 1989, το «σύστημα ΠΑΣΟΚ» προχώρησε με την ανοχή του …\nOctober 31, 2012\tΑΠΟΨΕΙΣ Comments Off on ΘΕΜΑ: Πορισματική αναφορά του Σ.Δ.Ο.Ε. για αθρόες εισαγωγές και ελληνοποιήσεις αμνοεριφίων από τρίτες χώρες\nΣύμφωνα με την υπ’ αριθμ. 1280/10-8-2004 εντολή του προϊσταμένου του Σ.Δ.Ο.Ε. της Περιφερειακής Διεύθυνσης Ανατολικής Μακεδονίας – Θράκης και την Εισαγγελική Παραγγελία Πρωτοδικών με Α.Β.Μ. Α04/5172 πραγματοποιήθηκε έλεγχος σε μεγάλο αριθμό επιχειρήσεων σχετικών με την εισαγωγή και διακίνηση ζώντων αμνοεριφίων από Ρουμανία και Βουλγαρία. Ο έλεγχος αυτός επεκτάθηκε και σε …\nΕφαρμογή ποινών για παραβάσεις νομοθεσίας σε εταιρίες γαλακτοκομικών προϊόντων και επίορκοι κρατικοί λειτουργοί\nOctober 24, 2012\tΑΠΟΨΕΙΣ Comments Off on Εφαρμογή ποινών για παραβάσεις νομοθεσίας σε εταιρίες γαλακτοκομικών προϊόντων και επίορκοι κρατικοί λειτουργοί\nΣύμφωνα με αποτελέσματα έρευνας του Σ.Δ.Ο.Ε. (Αρ.Πρωτ.: 106544/Α,24-06-2005) και πρακτικά επιτόπιων ελέγχων επιτροπής του ΥπΑΑΤ στις 27-01-2006, κατόπιν εντολής της υπ΄αριθμ. πρωτ.: 302606/6121/12-08-2005 απόφασης του ΥπΑΑΤ, προκύπτουν ενοχοποιητικά στοιχεία για εγχώριες εταιρίες γαλακτοκομικών προϊόντων. Από τα στοιχεία των εγγράφων αυτών, στις εν λόγω εταιρίες καταλογίζονται ευθύνες για παραβάσεις της νομοθεσίας …


Ο Κωστής Μουδάτσος συναντά Ανθρώπους που ταιριάζουν τα φέσια τους - Σητειακά νέα\nΚαλεσμένος μας ένας φίλος, ο Κωστής Μουδάτσος. Μουσικός, συγγραφέας – και πόσα άλλα πράγματα… Άνθρωπος απλός, δυναμικός, έντιμος, σεμνός, με δραστηριότητες όχι κομματικές, αλλά πολιτικές – κατά τον Αριστοτελικό ορισμό του πολίτη.\nΕλένη Ζάχαρη: Κωστή, καλώς όρισες στο περιοδικό μας. Χαίρομαι που παρουσιάζω έναν αγαπημένο φίλο, ένα φίλο πολλών ανθρώπων της διαδικτυακής κοινωνίας που, λόγω της σεμνότητας η οποία σε διακρίνει, δε γνωρίζουν ποιος είσαι και τι έχεις πράξει εδώ και πολλά χρόνια.\nΚωστή, από ποιο μέρος της Κρήτης είσαι;\nΚωστής Μουδάτσος: Καλώς σας βρήκα! Ελένη χαίρομαι να συναντώ ανθρώπους που ταιριάζουν τα φέσια μας!\nΕίμαι Μεσαλασιθιώτης. Από ένα χωριό του οροπεδίου Λασιθίου, στη Δίκτη. Ο τόπος μας, από τα αρχαία χρόνια ήταν τόπος για λεύτερους ανθρώπους. Γεμάτος θρύλους, μύθους και ιστορίες. Εκείνα τα χρόνια, τα παιδιά μάθαιναν τον αγώνα της επιβίωσης. Πολλές δουλειές ξέραμε να τις ξετελεύομε από μικροί. Στο σπίτι μας είχαμε βιβλιοθήκη, όλοι διαβάζαμε. Η μάνα μου είχε στο μαξιλάρι ποιήματα του Καρυωτάκη, την Πάπισσα Ιωάννα του Ροΐδη, την Ασκητική του Καζαντζάκη κτλ. Ο πατέρας μου είχε παίξει σαν κομπάρσος στην ταινία » Ο Χριστός ξανασταυρώνεται «, του Ζυλ Ντασέν, σε χωριά του Μεραμπέλου.\nΉταν τότε δύσκολες εποχές, αλλά είχαν μια δική τους γοητεία. Μπαίναμε νωρίς στα τσαλίμια του έρωτα, του παιγνιδιού της ζωής και μαθαίναμε να αναζητούμε την ομορφιά. Στους κήπους σμίγαμε όλα τα γειτονάκια, αγόρια και κορίτσια: δουλειά και πειράγματα και χτυποκάρδια. Μαθαίναμε βέβαια και τις κατσουκανιές της ζωής. Μεγαλώνοντας, οι παρέες επεκτάθηκαν και στα δεκαοχτώ χωριά του τόπου μας. Γλέντια, ρεφενέδες κι ατελείωτες συζητήσεις…\nΕΖ: Διάβαζα για τα παιδικά χρόνια σου με τον παππού, τη γιαγιά, τους ανθρώπους του χωριού. Φαίνεται πως ξεχωρίζει για σένα η μορφή του προπάππου σου. Τι τον έκανε ξεχωριστό στα μάτια σου τότε και τώρα;\nΚΜ: Ο προπάππους μου, ο Λαμπογιώργης, ήξερε όλο τον Ερωτόκριτο απέξω κι ανεκατωτά. Επειδή οι παππούδες και οι γιαγιάδες ήταν πολύ νέοι, δούλευαν στα χωράφια, έτσι σαν μικρό κοπέλι έμενα στον προπάππου ή στο σπίτι της άλλης προγιαγιάς. Άκουγα τον πρόπαππο να παίζει θιαμπόλι και να τραγουδά Ερωτόκριτο ή παλιά τραγούδια και όμορφα σκοπουλάκια. Έπινε ρακί ή κρασί και κερνούσε και μένα, σε ένα μικρό, σκαλισμένο από τον ίδιο, ποτηράκι. Χόρευε πολύ μερακλίδικα και, ώρες – ώρες, παρατούσε τη φλογέρα κι άρχιζε να χορεύει μαζί μου. Ήμουν δεκαπέντε χρονών όταν μας αποχαιρέτησε, και λίγες ώρες πριν αναχωρήσει ζήτησε από τον πατέρα μου να τον βοηθήσει να χορέψει στο παράθυρο του οντά, βλέποντας για τελευταία φορά, τον τόπο, τα βουνά και τον κάμπο.\nΣτο αλώνι, οι προγιαγιάδες και οι γιαγιάδες μάς διηγιόνταν παραμύθια, τραγουδούσαν, έλεγαν ιστορίες για νεράιδες, παλιά κατορθώματα των προγόνων μας, κλεψιές κοριτσιών από τους αγαπητικούς… Και πολλές ιστορίες για τον αγώνα της λευτεριάς! Κυριαρχούσαν όμορφες ιδέες και, παρά τη φτώχεια, η ελπίδα και ο έρωτας για τη ζωή! Μου άρεσε που σε σπρώχναν να ανάβεις το κερί της ζωής και από τις δυο πλευρές και να χορεύεις πάνω στις φλόγες!\nΟι παλαιοί χωριανοί μου πολέμησαν ενάντια στους Τούρκους, μετά την απελευθέρωση της Ελλάδας στους Βαλκανικούς πολέμους, στην Μικρασιατική εκστρατεία και καταστροφή, στον πόλεμο της Αλβανίας, στην Κατοχή, παντού. Δεν μας έμαθαν όμως να κάνομε τους ψευτόμαγκες με τα πιστόλια και τα ψευτονταηλίκια. Κορόιδευαν τους ψευτοκαπετάνιους! Ούτε έκαναν επίδειξη με τα όπλα. Το χωριό μου οι Γερμανοί το απέκλεισαν, μάζωξαν τους χωριανούς στην πλατεία κι έψαξαν για όπλα, μα δεν βρήκαν. Κι όμως το χωριό ήταν οπλισμένο και συμμετείχε στους αγώνες…\nΕΖ: Από τα μικράτα σου ήσουν φύση ανήσυχη. Πώς αντιλαμβανόσουν, ως μαθητής, αυτά που συνέβαιναν σε εποχές γκρίζες ακόμα για τον τόπο;\nΚΜ: Ελένη, αντιδρούσα πάντα σε ότι θεωρούσα άδικο. Τα χωριανάκια μας, γενικά είχαν προοδευτικούς προσανατολισμούς κι έτσι επηρεάζαμε ο ένας τον άλλο. Διαβάζαμε σημαντικά βιβλία που είτε τα αγοράζαμε, είτε μας έφερναν οι φοιτητές που έρχονταν στο χωριό για διακοπές. Οι φιλοσοφικές συζητήσεις ήταν ζωηρές κι επίμονες. Οι ιδεολογικές, μετά καβγάδων, στο τέλος κατέληγαν στη ρακοποσία. Γενικά βγήκαμε μια γενιά καλά παιδιά. Αγαπούσαμε τον Ξυλούρη, τον Θεοδωράκη, τους σπουδαίους μας ποιητές, αρχίζαμε να ψάχνομε την αρχαία ελληνική φιλοσοφία καθώς και τη μαρξιστική. Προσπαθούσαμε να γράψομε και κάτι δικό μας, που συνήθως το σκίζαμε μόνοι μας. Μετά, στην τρίτη Λυκείου έφυγα για τα Χανιά. Εκεί έμοιαζα σαν το βοσκό που κατεβαίνει από τα όρη και δεν ξέρει να περπατήσει στην άσφαλτο. Τεράστια διαφορά: μαθητικά κινήματα, εκδηλώσεις, πορείες, εκδρομές, καφεδάκια στο λιμάνι, φροντιστήρια, παρέες, συναυλίες στο γήπεδο… Στον κινηματογράφο βλέπαμε Αγγελόπουλο, Γιλμάζ Γκιουνέι, κτλ… Ακόμη θυμάμαι το Εξπρές του Μεσονυχτίου…\nΕΖ: Πώς καταφέρνεις να θρέψεις το ανήσυχο μυαλό σου σε μια εποχή λογοκρισίας και – ας μου επιτραπεί να το πω ευθέως – «χαφιεδισμού»; Πιθανόν να ενοχληθούν κάποιοι αλλά πρόκειται για μια οδυνηρή πραγματικότητα για τον τόπο γενικά. Όταν αναγκάστηκες λόγω συνθηκών να δεις τα βιβλία του Ρίτσου να καίγονται, πώς αισθάνθηκες;\nΚΜ: Στην εποχή της χούντας ήμουν μικρός. Κοπέλι! Θυμάμαι κάποια πράγματα αλλά πιο πολύ έζησα τα πρώτα χρόνια της μεταπολίτευσης. Ο κόσμος είχε ελπίδες και οράματα παρά τις δυσκολίες. Τα βάσανα των προηγούμενων χρονών έγιναν καλαμπούρια στα καφενεία κι οι χωριανοί έδιναν αγώνα για να μας μεγαλώσουν. Το ΠΑΣΟΚ έδειχνε ότι θα άλλαζε το πολιτικό σκηνικό και η Αριστερά έβγαινε από τον πάγο. Υπήρχε μια αισιοδοξία και το αίσθημα της αλλαγής πλανιόταν παντού. Ήρθε βέβαια λίγο αργότερα το 1981 και, παρά τις αρχικές καλές προθέσεις, μας απογοήτευσε. Δυστυχώς! Η Αριστερά δεν μπόρεσε να παίξει το ρόλο που θα έπρεπε. Εκείνο το χρόνο είμαι στα Χανιά. Στην έκθεση για τα εβδομηντάχρονα του Γιάννη Ρίτσου, πήρα σχεδόν όλο του το μέχρι τότε έργο. Τον χειμώνα ο ξάδερφος μου, φοιτητής στη Θεσσαλονίκη, πήρε μέρος σε διάφορες πορείες και τον συνέλαβαν. Το έγραψαν οι φυλλάδες και κάποιος πονήρακας στο χωριό, το έδειξε στη θεία, την αδερφή της μάνας μου. Εκείνη θυμήθηκε τα παλιά και τις διώξεις κι έκαψε όλα τα βιβλία του ξαδέρφου. Μέσα σε αυτά και τις ποιητικές συλλογές του Ρίτσου, που του είχα δανείσει. Μου έμειναν μόνο «Ο Αφανισμός της Μήλου» και η «Οστράβα». Η καημένη η θεία φοβήθηκε. Μας αγαπούσε πολύ και μας είχε μάθει πολλά. Λίγους μήνες αργότερα πέρασε από το σπίτι, στα Χανιά, ένας πλανόδιος πωλητής που πουλούσε τα άπαντα του Κωστή Παλαμά. Δεκαέξι δεμένους τόμους, με κόκκινα εξώφυλλα. Τα αγόρασα με δόσεις, τις τελευταίες τις πλήρωσε η θεία. Και αντικατέστησα την καμένη ποίηση! Ήμουν στη τρίτη Λυκείου τότε. Τσούμαρος, απείθαρχος, ονειροπόλος αλλά και με τρομερό πάθος για τη ζωή!\nΕΖ: Γράφεις κάπου πως «τα νιάτα γλένταγαν μεταξύ ανταρσίας και αναρχίας έχοντας αίσθηση της ελευθερίας κι επίγνωση της δυσκολίας για αξιοπρεπή ζωή». Έχεις αναρωτηθεί μήπως για κάποιους όλα αυτά θα ήταν απλώς ένας….εξωραϊσμός «της παρελθούσης παιδικής και εφηβικής ηλικίας»;\nΚΜ: Οι αναμνήσεις εξωραΐζουν τη ζωή! Πάντα κρατάς όμορφες εικόνες, αλλά θυμάσαι και τις δυσκολίες και τα βάσανα, με νοσταλγία και χιούμορ. Η ζωή στο χωριό είχε πολλά θετικά. Βοηθούσαν ο ένας τον άλλο, δούλευαν παρέα και το βράδυ στο καφενέ όλοι μαζί το έριχναν στη ρέγουλα της ρακής με τα εκλεκτά μεζεδάκια. Η γενιά των γονέων μας, μεγάλωσε ξυπόλητη, φτωχοντυμένη κι έζησαν τα φρικαλέα χρόνια της Κατοχής και τα πέτρινα χρόνια των μετεμφυλιακών εποχών. Βέβαια, στα δικά μου χρόνια φορούσαμε παπούτσια, καινούργια ρούχα, είχαν βγει παιδικές τροφές, είχαμε βιβλία, δωρεάν παιδεία. Το ηλεκτρικό ρεύμα ήρθε στο χωριό λίγο πριν πάω στο Δημοτικό σχολείο. Ακόμη θυμούμαι το γάτο της θείας μου, να βγαίνει στο τραπέζι και να χύνει το λάδι, από τον λύχνο, στα τετράδια και στα βιβλία του ξαδέρφου μου. Η γενιά του Πολυτεχνείου πρόλαβε και τις δυο εποχές. Στα παιδιά πού έφευγαν για σπουδές στην Αθήνα ή σε άλλη πόλη, οι δικοί τους, τους έστελναν λίγα χρήματα, λάδι, πατάτες, φασόλια, ντάκους παξιμάδια, παστό χοιρινό κρέας… Δούλευαν και οι σπουδαστές για να επιβιώσουν, όπου έβρισκαν μεροκάματο. Αρκετοί συμμετείχαν στην εξέγερση στη Νομική Σχολή και αργότερα στο Πολυτεχνείο. Θυμούμαι που κάποιους τους έφεραν κρυφά από την Αθήνα και τους έκρυβαν στα σπίτια.\nΕΖ: Θες να μου πεις λίγα λόγια γι’ αυτά που αποκόμισες ερχόμενος στην Αθήνα; Ποια εποχή ήταν, κατ’ αρχάς; Ήξερες κατά πού ήσουν προσανατολισμένος; Τα έβλεπες όλα ρόδινα;\nΚΜ: Στην Αθήνα έφτασα περίπου ένα χρόνο πριν τις εκλογές του 1981. Τότε πρωτοταξίδεψα με βαπόρι. Στην Αθήνα ήταν πολλοί χωριανοί, συγγενείς και φίλοι από τα δικά μου μέρη. Έμεινα στην Αγίου Μελετίου και Μ. Βόδα. Επειδή ήμουν καχύποπτος με το ΠΑΣΟΚ, είχα προσανατολιστεί στην Αριστερά. Σαν νέος άνθρωπος είχα μια τρομερή περιέργεια να γνωρίσω τη ζωή της Αθήνας, τα θέατρα, τις μουσικές σκηνές… Η πρώτη θεατρική παράσταση που πήγα ήταν το «Ντα» με το Μάνο Κατράκη και μετά η «Σάρα» με την Έλλη Λαμπέτη. Ο κινηματογράφος, τα κρητικά κέντρα και τα ρεμπετάδικα ήταν όλα στις επιλογές μας. Στις πορείες και στις συγκεντρώσεις πηγαίναμε ταχτικά. Όμορφες παρέες με παιδιά από όλη τη χώρα. Το σπίτι ήταν κέντρο συνάντησης. Αναζητήσεις, κουβέντες, βόλτες, διαβάσματα – σε μια έντονη περίοδο που αργότερα θα μας προσγείωνε ανώμαλα. Καρτέρια, ερωτικά νυχτέρια και στέκια στα Εξάρχεια, στη Φωκίωνος Νέγρη αλλά και σε άλλα μέρη. Με τα πόδια αλωνίζαμε την Αθήνα. Ήταν μια περίοδος που δεν είχαμε λεφτά. Ένα βράδυ γυρνώντας από το μάθημα είδα ένα σημείωμα στο τραπέζι. «Φίλε, βρήκα σήμερα μεροκάματο και σου αφήνω δυο κατοστάρικα κι ένα μπολ με ρεβίθια. ΝΒ». Βρήκα τα χρήματα αλλά τα ρεβίθια δεν τα έβλεπα πουθενά. Πάω στη κουζινίτσα και βλέπω το μπολ με ένα σημείωμα.»Επειδή πεινούσαμε, σου αφήσαμε τα δυο κατοστάρικα και φάγαμε τα ροβίθια. Αδερφοί Κ.».\nΕκείνο το καιρό συνέχιζα να αυτοσχεδιάζω, να γράφω και μετά να σκίζω ό, τι έγραφα. Ένιωθα ότι είχα ακόμη πολύ για να φτάσω εκεί που ήλπιζα πως θα άνοιγα κάποιο δικό μου δρόμο. Τον Οχτώβρη του 1981, λίγες μέρες μετά τις εκλογές, έφευγα για τη Ρουμανία, με το λεωφορείο και με καλή παρέα.\nΕΖ: Το επόμενο ταξίδι – σταθμός είναι το Βουκουρέστι της Ρουμανίας των Τσαουσέσκου. Ποια τα κριτήρια της επιλογής σου να σπουδάσεις εκεί; Ποια τα οφέλη και ποιες οι απογοητεύσεις που αποκόμισες;\nΚΜ: Ξεκινήσαμε με όνειρα και με φιλοδοξίες. Ένα λεωφορείο γεμάτο πόθους κι ελπίδες. Επιλέξαμε την Ρουμανία επειδή ήταν η μόνη από τις τότε ανατολικές χώρες που είχε μορφωτική συμφωνία με την Ελλάδα, Σπούδαζαν περίπου 5000 Έλληνες εκείνη την εποχή στα ρουμάνικα πανεπιστήμια. Ακόμη, υπήρχαν πάρα πολλοί πολιτικοί πρόσφυγες, από την εποχή του εμφυλίου πολέμου. Οι πρώτες εντυπώσεις δεν με ενθουσίασαν. Αλλιώς τα περίμενα κι αλλιώς τα βρήκα. Η προσωπολατρία με εκνεύριζε αφάνταστα. Παντού η φωτογραφία του ηγεμόνα και τα πάντα ξεκινούσαν από εκείνα που έλεγε ο φωτισμένος αιωνόβιος ηγέτης. Η securitate, η ρουμάνικη ασφάλεια, ήταν φόβος και τρόμος. Το σημαντικό είναι ότι βλέπαμε ένα οικονομικό μοντέλο που δεν τραβούσε πια. Είχε ξεπεραστεί, ενώ η διαφθορά και η διαπλοκή είχαν αγκαλιάσει όλο το σύστημα. Λύσεις υπήρχαν αλλά η υπάρχουσα δομή δεν ευνοούσε τις αναγκαίες αλλαγές και το σύστημα γινόταν ολοένα και πιο αντιδημοκρατικό, σκληρό και ελεγχόμενο. Τα κομματόσκυλα οργίαζαν και πλούτιζαν ενώ οι λαϊκές ανάγκες συμπιέζονταν συνεχώς. Το Διεθνές Νομισματικό Ταμείο και η Παγκόσμια Τράπεζα είχαν επιβάλλει τρομακτικές πολιτικές λιτότητας, ανελέητες πληρωμές δανείων με υψηλά επιτόκια και οι κατασταλτικοί μηχανισμοί του κράτους είχαν απεριόριστες εξουσίες. Τα πανεπιστήμια είχαν υψηλό επίπεδο, όπως και η δημόσια υγεία, όμως η εξοντωτική λιτότητα επηρέαζε τα πάντα αρνητικά. Δεν τολμούσε κανείς να γράψει για τα προβλήματα και για διαφορετικές λύσεις από αυτές που πρότεινε το κόμμα του αλάνθαστου ηγέτη, του «πιο αγαπημένου ανάμεσα στους γήινους!» Γνώρισα πνευματικούς ανθρώπους, συζητήσαμε πολλές φορές και έβλεπα απαισιοδοξία και προβληματισμούς. Αδράνεια και παθητικότητα. Φόβο και ανασφάλεια. Και μια τρομερή securitate να παρακολουθεί τους πάντες και τα πάντα. Οι ελλείψεις σε βασικά προϊόντα μας εκνεύριζαν και άλλα θέματα μας πονούσαν.\nΒέβαια, σαν νέοι άνθρωποι, φτιάξαμε παρέες με παιδιά από κάθε γωνιά της γης. Τα φοιτητικά γλέντια στις Εστίες έγραψαν ιστορία. Ο ρουμάνικος λαός αγαπούσε τους Έλληνες. Ήρεμοι άνθρωποι, φιλόξενοι, με ανοιχτές καρδιές. Πίναμε κρασί η τσούικα, ένα είδος παραδοσιακής ρακής, και ξεχαλινώναμε σε γιορτές, κυρίως σε σπίτια, αυλές και κοινωνικές εκδηλώσεις. Σε γάμους και βαπτίσεις έπαιζα μουσική με ηχητικά συστήματα της εποχής. Δίσκους και κασέτες. Θυμάμαι, στις όχθες του Δούναβη, τριήμερα γλέντια με εκπληκτικές τσιγγάνικες ορχήστρες, χορούς και πανηγύρια. Μου άρεσε η παρέα με τους τσιγγάνους αλλά και με όλους τους άλλους. Οι σχέσεις ήταν πιο ελεύθερες και άνετες. Υπήρχαν βέβαια θέματα με την αστυνομία αλλά ξεπερασμένα πια για μας… Τι να θυμηθείς τώρα και γιατί να τα θυμηθείς! Είχαμε φοιτητικούς συλλόγους σε κάθε πόλη με διάφορες δραστηριότητες και πετύχαμε, ο τότε Υπουργός Παιδείας της Ελλάδας, ο Απόστολος Κακλαμάνης, να επισκεφτεί τις Εστίες που μέναμε και να ζητήσει βελτίωση των συνθηκών διαβίωσης. Κάτι πρωτόγνωρο για τα δεδομένα της εποχής στην Ρουμανία. Στον Σύλλογο Πολιτικών Προσφύγων κάναμε γιορτές, ομιλίες και διάφορες δραστηριότητες, πολιτιστικές, πολιτικές κτλ. Οι πρόσφυγες μας βοήθησαν πολύ. Ακόμη, προσπαθούσαν να μας πείσουν να είμαστε συνεπείς με τη σχολή. Είχα γνωρίσει εξαίσιες φυσιογνωμίες που δεν είχαν ακόμη επαναπατριστεί. Κάτι που με είχε εντυπωσιάσει πολύ εκείνη την εποχή ήταν μια έκτρωση. Κάποια φίλη έμεινε έγκυος από το φίλο της, που αργότερα παντρεύτηκαν κι έχουν σήμερα οικογένεια. Τότε οι εκτρώσεις απαγορευόταν δια ροπάλου στη Ρουμανία με εξοντωτικές ποινές. Τι να κάναμε ; Να αφήσομε αβοήθητους τους φίλους μας; Δεν γινόταν. Μαζέψαμε χρήματα, βρήκαμε μια νοσοκόμα και η έκτρωση έγινε σε ένα δωμάτιο της φοιτητικής εστίας για ξένους, με χίλιους κινδύνους για την υγεία της κοπέλας και εάν το έπαιρναν χαμπάρι οι χαφιέδες της ασφάλειας θα την πληρώναμε ακριβά όλοι μας, ντόπιοι και ξένοι. Φυλακή, αποβολή από τη σχολή και απελάσεις. Βέβαια είμαστε μπαγαπόντηδες. Στο απέναντι δωμάτιο στήσαμε γλέντι με τρελή φασαρία για να μην ακούγονται οι φωνές της κοπέλας. Η τρέλα μας κάλυψε τα πάντα. Η βοήθεια ήταν πολυεθνική, Ρώσοι, Έλληνες, Κινέζοι, Λατίνοι, Αφρικανοί, Ρουμάνοι… όλοι βοήθησαν. Οι αστυνομικοί στην είσοδο δεν πήραν πρέφα. Κι ευτυχώς η κοπέλα δεν αντιμετώπισε πρόβλημα υγείας με τις πρωτόγονες συνθήκες της επέμβασης. Θα μπορούσε να έχει πεθάνει εξαιτίας ενός ηλίθιου νόμου που στηριζόταν σε ηλίθια, αναπτυξιακά μοντέλα: αυξάνονται οι γεννήσεις, αυξάνονται τα χέρια εργασίας και παράγεται περισσότερος πλούτος. Ξεπερασμένα στατιστικά μοντέλα στα χέρια φρικτών κομματικών εξουσιαστών. Βλέποντας όλα αυτά και άλλα πολλά, αρχίσαμε να ψάχνομε διαφορετικά μοντέλα σοσιαλισμού με ανθρώπινο πρόσωπο. Στη σχολή με τους καθηγητές συζητούσαμε για την αναγκαιότητα διαφορετικών πολιτικών, αλλά δημόσια δεν τολμούσε να μιλήσει κανείς. Κάποιοι προσπάθησαν αλλά το κόστος ήταν τεράστιο. Καθαιρέσεις, απομόνωση κτλ. Ένας φίλος καθηγητής έβγαλε χαρτί από το τρελάδικο για να αποφύγει τη φυλακή. Το έγκλημα και το καμπαέτι ήταν ότι μίλησε για τις χρεοκοπημένες επιχειρήσεις εξωτερικού εμπορίου, σύμφωνα με όσα ορίζει η επιστημονική οικονομική θεωρία και μέθοδος. Έγινε εκείνα τα χρόνια μια προσπάθεια από την τότε Σοβιετική Ένωση αλλά απέτυχε. Πολλά είναι τα αίτια αλλά δεν είναι της παρούσης. Πιστεύω ότι ο σημαντικότερος παράγοντας είναι ο άνθρωπος και οι δημοκρατικές διαδικασίες. Χωρίς αυτές τα αδιέξοδα είναι αξεπέραστα. Σήμερο, την πτώση των καθεστώτων των ανατολικών χωρών την πληρώνουμε όλοι, γιατί ο καπιταλισμός αποθρασύνεται, απλώνει τα πλοκάμια σε όλο τον κόσμο. Η επίθεση ενάντια στον κόσμο της εργασίας και της δημιουργίας είναι πολυμέτωπη και αδίστακτη.\nΕΖ: Επιστρέφεις και ξεκινάς να δραστηριοποιείσαι στο χώρο του ραδιοφώνου, σε τοπικούς Σταθμούς, παράλληλα γράφεις σε εφημερίδες, εργάζεσαι, αρχίζεις τις μουσικές συνεργασίες και συναυλίες, ασχολείσαι με την παραγωγή, για να βγουν στο φως σπάνιες ηχογραφήσεις, το θέατρο είναι ενεργά στη ζωή σου, δημιουργείς μουσικά σχήματα ή συμμετέχεις σε κάποια… Στόχος σου ο πολιτισμός, η παράδοση, η φύση, η ζωή. Αισθάνθηκες ποτέ πώς θυσιάζεις κάτι από ‘σένα ή τους ανθρώπους σου, άσκοπα;\nΚΜ: Από την Ρουμανία επέστρεψα το Φθινόπωρο του 1987. Έμεινα ένα διάστημα στην Αθήνα. Εκείνα τα χρόνια, με το πολιτιστικό στέκι της Οδού Αγαθουπόλεως, κάναμε καταλήψεις παλαιών κτιρίων και τα μετατρέπαμε σε πάρκα. Η βίλα του Δρακόπουλου στο τέρμα της Πατησίων, η βίλα Κλωναρίδη στην Αγαθουπόλεως και άλλα. Ωραίες δράσεις και ωραίες αναμνήσεις. Το 1989 επέστρεψα στη Κρήτη. Έφυγα πάλι για λίγο, στρατιώτης, και την άνοιξη του 1991 εγκαταστάθηκα στο Ηράκλειο. Ξεκίνησα να κάνω μουσικές εκπομπές και να αρθρογραφώ σε τοπικές εφημερίδες. Εκείνα τα χρόνια άρχισα να δουλεύω στην ΔΕΠΤΑΗ και το 1995-96 ξεκίνησα την συνεργασία με τον Γιάννη Ξυλούρη. Λίγο αργότερα ξεκίνησα τις μουσικές παραγωγές. Από τις σπάνιες ηχογραφήσεις ξεχωρίζουν αυτές του Κώστα Μουντάκη και οι Μελαμπιανές παρέες. Εκείνη την εποχή διασκεύαζα τον Ερωτόκριτο για τη Θεατρική Σκηνή Ηρακλείου. Σαν ανέβηκε, τη μουσική επιμελήθηκε ο Γιάννης. Από εκεί συνεχίσαμε τη δουλειά και αργότερα παρουσιάσαμε την μουσική εργασία «Ο Ερωτόκριτος». Πολύ όμορφη δουλειά που συνεχίζει και σήμερα να εκδίδεται. Την ίδια εποχή γράψαμε με τον Γιώργο Γκερεδάκη το «Πρωί και βράδυ». Το 2006 ξεκινήσαμε τη συνεργασία με τον Μιχάλη Ξυδάκη και παρουσιάσαμε το μουσικό σχήμα Το Κάλεσμα της Φύσης. Μέχρι τώρα έχομε δώσει τρεις μουσικές εργασίες, την ομώνυμη, την Κραυγή της Φύσης, με την συνεργασία των Μιχάλη και Αλέκου Κακέπη και λίγο αργότερα τις Αδέσποτες Κουβέντες. Λίγο πριν, είχα εκδώσει με τον Νίκο Λιανέρη ακόμη ένα μουσικό έργο, το Ορμή και Θύελλα. Ο Ξυδάκης είναι πολύτιμος φίλος κι εκλεκτός συνεργάτης. Εκείνος επιμελείται την μουσική κι εγώ τους στίχους. Το μεράκι μας κάνομε. Δεν ασχοληθήκαμε ποτέ με τι θα βγάλομε και τι θα κερδίσομε. Μπορέσαμε να παρουσιάσομε εκλεκτές δουλειές και όμορφες συναυλίες. Τα τελευταία χρόνια έχομε πάει σε αρκετές πόλεις της Τουρκίας σε διάφορα φεστιβάλ. Οι παρέες με τους Τουρκοκρητικούς, μας έδωσαν την ιδέα να παρουσιάσομε μια νέα εργασία με θέμα την προσφυγιά, από το 1924 και τις ανταλλαγές, μέχρι σήμερα. Τα δράματα που εκτυλίσσονται στις μέρες μας, με τις προσφυγικές ροές και τις πολιτικές των μεγάλων συμφερόντων. Πιστεύω το χειμώνα να μπούμε για ηχογραφήσεις.\nΌ, τι κάνω μου αρέσει. Διαφορετικά δεν θα το έκανα. Άλλωστε ό, τι μου πιπιλίζει άσκοπα το νου το πετάω πέρα χωρίς πολλά – πολλά! Το μόνο που με απασχολεί είναι να είμαστε δημιουργικοί και χρήσιμοι στην κοινωνία.\nΕΖ: Σε δεδομένη χρονική στιγμή εγκαταλείπεις τους πολιτιστικούς συλλόγους. Γιατί;\nΚΜ: Από παλαιότερα διέκρινα την αλλοτρίωση των πολιτιστικών συλλόγων. Κατάντησαν θεραπαινίδες μικρών και μεγάλων εξουσιών. Δημόσια είπα τις απόψεις μου και κατέκρινα εθνικισμούς, παραδοσιολαγνείες και παραδοπιστίες. Δεν θέλω η ανάγκη του χρήματος και η προβολή για θέσεις, εξουσίες ή παραγοντιλίκια δίπλα σε εξουσιαστικούς τύπους, να καθορίζουν την τέχνη και το πολιτισμό. Η φτηνοκαψούρα και η φτηνοδιασκέδαση να κυριαρχούν με τα σκυλάδικα, και η υπέρτατη αξία να είναι η επίδειξη πλούτου, ματαιοδοξίας και ηλίθιας σπατάλης. Σαχλαμάρες! Τυραννία του χρήματος κι ενός λανθάνοντος εθνικισμού που στρέφει τον άνθρωπο εναντίον του ανθρώπου. Για να ξεκαθαρίζω κάτι, τα λαϊκά γλέντια με καλή μουσική μου αρέσουν και συμμετέχω. Άλλωστε έχω μεγαλώσει με Ψαρογιάννη, Ψαραντώνη, Μουντάκη, Κλάδο, Σκορδαλό, με τα ρεμπέτικα και τους λαϊκούς χορούς. Στις συναυλίες των μεγάλων μας συνθετών πήγαινα πάντα. Το ίδιο και στις θεατρικές παραστάσεις… Δεν μπορώ όμως την κακογουστιά και την επίδειξη! Δεν μπορώ οι εταίρες των πολιτικάντηδων, που αποδείχτηκαν λαμόγια, να καθορίζουν το δικό μου πολιτισμό. Δεν αντέχω την ελεεινή πολιτική της βιομηχανίας του θεάματος. Δεν υποφέρονται οι καλλιτέχνες που λένε σοβαροφανείς σαχλές μαντινάδες σε υπουργούς και πρωθυπουργούς για να γλείφουν το κόκκαλο. Μουσεία κατάντησαν τους δημιουργικούς λαϊκούς πολιτισμούς. Τα ίδια και πολλές φιέστες των δήμων. Θυμήσου σπατάλες και υπερβολές. Τρελές αμοιβές και υπερφίαλες πολιτικές πολιτισμού. Και τι έμεινε; Εάν δεν σταματήσουμε να μαϊμουδίζουμε δεν θα συνέλθομε!\nΕΖ: Τι είναι, τι σημαίνει για σένα «Το Κάλεσμα της Φύσης»;\nΚΜ: Το Κάλεσμα της Φύσης είναι ό, τι αισθάνεται ο καθένας. Είναι η φωνή του έρωτα, η κραυγή της ζωής, η φωνούλα που βγαίνει από τα σπλάχνα και σε σπρώχνει να αγαπήσεις τον άνθρωπο και όλα τα όντα. Η φωνούλα από το χάος του νου, που επιζητεί την δημιουργία με τη δύναμη της ψυχής. Το άγιο πάθος, η φωτιά που τρώει τα σκώτια, τα πνευμόνια κι όλα τα σωθικά, για να ανοίγομε παράθυρα στον ήλιο. Είναι η κραυγή για τη προστασία του κόσμου μας. Το κάλεσμα για την αναζήτηση της ομορφιάς και της αρμονίας. Κι αυτό σημαίνει ότι ο στίχος και η μουσική πρέπει να είναι αληθινά, διαφορετικά, όσο κι αν στολίζομε με εξωτερικά πλουμίδια και στολίδια, δεν καταφέρνομε να κρύψομε την ασχήμια και την αναισθησία. Το ίδιο είναι και η ζωή. Όσα στολίδια και να φτιάξομε στη λύρα, δεν προσθέτουν αξία, εάν δεν παίζει όμορφα, εάν δεν έχει καλόηχα κελαηδίσματα. Το ίδιο και η κοινωνία. Όλος ο κόσμος θα μένει στο σκοτάδι εάν δεν βγει ο ήλιος! Αναζητούμε το ήλιο της ζωής. Ο όμορφος άνθρωπος δεν βρίσκει χαρές στα μολυσμένα νερά και τρόφιμα. Χωρίς σεβασμό στο περιβάλλον, μας περιμένουν δεινά που ούτε φανταζόμαστε!\nΕΖ: Κωστή, είσαι συγγραφέας τριών βιβλίων. Στα βιβλία αυτά εκφράζονται οι ανησυχίες, οι προβληματισμοί σου, ο τρόπος που βλέπεις τα πράγματα να εξελίσσονται… Ποιο είναι στην ουσία το βαθύτερο θέμα τους;\nΚΜ: Νομίζω ότι μέσα μας κρύβομε όμορφα πράγματα αλλά και δυνάμεις ικανές να ομορφύνουν τη ζωή και τον κόσμο, αλλάζοντας πράγματα. Γι αυτό η τέχνη είναι η απελευθέρωση τέτοιων δυνάμεων που λάμπουν στο φως. Εγώ προσπαθώ να εκφραστώ μέσω της τέχνης του λόγου. Εάν κάνω ή όχι τέχνη είναι άλλο θέμα, που θα το κρίνετε εσείς και ο χρόνος. Είναι, αν θέλεις, μια σχέση χωρίς όρια ανάμεσα στο δικό μου εσωτερικό κόσμο και στην κοινωνία ή τον έξω κόσμο. Επειδή η κοινωνία βρίσκεται πάντα σε κίνηση, προσπαθώ να επηρεάσω αυτές τις μεταβολές και τους προσανατολισμούς. Ξέρω, από την άλλη, ότι όλα τούτα είναι ένα όμορφο παιγνίδι που με σαγηνεύει και το παίζω όσο καλύτερα και απολαυστικότερα μπορώ. Σαν αλήτης επιζητώ την Θεία Άλη, τις αλήθειες, το όνειρο και το παιγνίδι της ζωής. Περιπλανούμαι στους δρόμους της ψυχής και της ζωής, του έρωτα και της επανάστασης, όπως λέμε στη Κρήτη. Γι αυτό αγαπώ τους ζωντανούς ανθρώπους, τους αγαπητικούς της ζωής. Εκτιμώ τους οραματιστές γιατί, χωρίς όραμα η κοινωνία είναι καταδικασμένη στη στασιμότητα, τον μαρασμό και την παρακμή, δηλαδή στην καταστροφή της. Για μένα δεν υπάρχουν ξένοι. Υπάρχουν φίλοι που άλλους έχω γνωρίσει και άλλους πρέπει να γνωρίσω στο μικρό, πλανητικό χωριό μας.\nΈχω εκδώσει τέσσερα βιβλία. το 2004 τους «Αλήτες στα Βαλκάνια», το 2006 τον «Άσωτο που δεν επέστρεψε ποτέ», το 2009 τον «Διογένη το Μοσκοκούζουλο» και φέτος το Μάη, «Τα Πουλιά της ψυχής μου».\nΕΖ: Τον Μάιο του 2010 συμμετείχες στο 2ο Πανελλήνιο συνέδριο «Τέχνη και Ψυχιατρική». Αλήθεια, πόσο ευεργετικός είναι ο ρόλος της μαντινάδας και του ριζίτικου τραγουδιού;\nΚΜ: Ελένη, συμμετείχα στο 2ο συνέδριο που έγινε στη Σούδα, στα Χανιά. Είχα πάρει τον τόμο με τα υλικά του 1ου συνεδρίου που πραγματικά είχε πολύ ενδιαφέρον. Το 2ο ήταν συνέχεια του πρώτου. Χρειάζονται τέτοια συνέδρια για να ψάχνομε τον εσωτερικό κόσμο και τις σχέσεις με τον εξωτερικό, τις μεταβολές και τις αλληλοεπιδράσεις. Άλλωστε η ίδια η τέχνη αντανακλά τέτοιες σχέσεις, ίσως είναι και η ουσία της. Η μαντινιάδα είναι τρόπος έκφρασης που στην Κρήτη έχει αναπτυχθεί ποικιλοτρόπως. όλοι ξέρουν και κάποιοι έχουν το ταλέντο να αυτοσχεδιάζουν με μοναδικό τρόπο. Οι αντικριστές μαντινιάδες στις παρέες είναι απολαυστικές. Η σύνθεση προϋποθέτει γνώσεις, άσχετα αν είναι σε εμπειρική μορφή η θεωρητική βάση. Η μελέτη του Ερωτόκριτου και παλαιών μαντινιάδων προσφέρει πλούσιες γνώσεις και τεχνικές. Έχουν διασωθεί πολλές παλιές από τη προφορική παράδοση, από τις ηχογραφήσεις των παλαιών καλλιτεχνών αλλά και από συλλογές όπως εκείνη της Μαρίας Λιουδάκη, του Αντώνη Γεναράκη, του Κριαρά, του Παυλάκη κτλ. Τους περαζόμενους καιρούς υπήρχαν αρκετοί που ήξεραν απέξω όλο τον Ερωτόκριτο. Ήταν φανταστικό να τους ακούς να απαγγέλλουν ή να τραγουδούν με τις ώρες αποσπάσματα από αυτό το τεράστιο έργο της κρητικής αναγέννησης. Βασική προϋπόθεση ήταν να το διαβάζουν τακτικά και να το λένε συχνά. Μοναδικός τρόπος έκφρασης και δημιουργίας, αλλά και σάτιρας και αυτοχλευασμού.\nΤα ριζίτικα τραγούδια είναι από τους πολυτιμότερους θησαυρούς που κρύβει στα σεντούκια του ο λαϊκός πολιτισμός της Κρήτης. Πρέπει να τα προσέχομε σαν τα μάτια μας. Αυστηρά, λιτά σε μέτρο και ρυθμό, μεγαλοπρεπή, γεμάτα φως και δύναμη. Είναι ανάταση της ψυχής. Τα τραγουδείς και αισθάνεσαι να βγαίνεις από τον εαυτό σου, να ξεπερνάς τα όρια σου! Η μουσική τους είναι η μουσική της ανταριασμένης κρητικής μαδάρας, η ψυχή της λεύτερης Κρήτης, εκείνης που είναι γεμάτη έρωτα, ήλιο, φωτιές κι αλμύρα, το φως του βράχου! Δηλαδή ο έρωτας και η επανάσταση!\nΕΖ: Άρα ξαναγυρίζουμε στην γενική πλέον παραδοχή της Ψυχιατρικής, της Ψυχολογίας, της Νευρολογίας ακόμα, πως η Τέχνη είναι μέσο θεραπευτικό. Πόσο μάλλον όταν προέρχεται κι από την αυτοέκφραση του ατόμου μέσα από οικείους δρόμους. Και μιλάμε για εξωτερίκευση συναισθημάτων, πράγμα σπουδαίο γιατί κανένα φάρμακο δεν το πετυχαίνει αυτό, όπως δεν πετυχαίνει και την κοινωνικοποίηση του ατόμου! Η Τέχνη όμως, τα κατορθώνει αυτά.\nΚΜ: Τα συνέδρια, οι διαλέξεις ή τα σεμινάρια χρειάζονται. Είναι αναγκαία για πολλούς και διάφορους λόγους. Ευκολονόητους. Αυτό που δεν χρειάζεται είναι η άσκοπη σπατάλη χρημάτων και οι ανούσιες επαναλήψεις για να δικαιολογούν τις σπατάλες. Είχε γεμίσει ο τόπος συμπόσια, διαλέξεις, εισηγήσεις και ημερίδες, talk shows και κύκλους συζητήσεων. Ο λογαριασμός δεν κλείνει, είναι ατελείωτος. Ποια ήταν όμως τα κίνητρα των διοργανωτών; Ολόκληρος στρατός δημιουργείται. Μηχανισμοί από διοργανωτές, διαμεσολαβητές, επαγγελματίες και προσωπικό, διαφημίσεις, γραφεία τύπου και δημοσίων σχέσεων. Ακολουθούν οι παρουσιαστές και οι συμμετέχοντες. Μια βιομηχανία θεάματος με ευαίσθητες ιεραρχίες. Οι σταρ, οι κομπάρσοι, οι βιρτουόζοι και εκείνοι που βαριούνται τη ζωή τους εξαιτίας της συμμετοχής τους. Οι τιμές και οι αμοιβές ανεβοκατεβαίνουν σαν χρηματιστήριο σε τρελές στιγμές. Χρηματοδοτήσεις, επιδοτήσεις, χορηγίες και στυγνή επιχειρησιακή λογική. Κάποιοι αυτές τις δραστηριότητες τις εκμεταλλεύτηκαν αποκτώντας τρελά εισοδήματα. Ο νόμος της επανάληψης κυριαρχεί. Εκπλήξεις δεν υπάρχουν. Οι ελάχιστες εξαιρέσεις υπάρχουν αλλά δεν χαρακτηρίζουν την βιομηχανία του περιπλανώμενου τσίρκου. Το πανηγύρι, το γλέντι και τρελή χαρά είναι το κριτήριο. Οι δημόσιοι πόροι που σπαταλήθηκαν είναι τεράστιοι και λίγες δραστηριότητες άξιζαν.\nΕΖ: Τι πιστεύεις για την Ελλάδα του σήμερα; Είμαστε σε αδιέξοδο; Αρκούν η Τέχνη και η Παιδεία για να μας λευτερώσουν ή χάσαμε το τραίνο;\nΚΜ: Νιώθω γύρω μου ότι πολλοί προσπαθούν να περισώσουν ό, τι μπορούν…. Άλλος το βιός του και να βοηθήσει τα παιδιά του και άλλοι τις λαμογιές τους… Εγώ πιστεύω ότι ακούω τις κραυγές της θλίψης και της απόγνωσης αλλά και τον θυμό για τον ακρωτηριασμό των ονείρων και της ζωής. Βλέπω την οικολογική καταστροφή που ίσως γίνει μη αναστρέψιμη, αλλά και το γενετικό απαρτχάιντ που έρχεται. Πιστεύω ακόμη ότι μέσα στον πόνο είναι η χαρά και μέσα στη χαρά βρίσκεται ο πόνος. Χρειαζόμαστε απαντήσεις για τις αυθαιρεσίες και τις καταχρήσεις αλλά και όραμα για να βγούμε από την τρύπα… Χρειαζόμαστε ενθουσιασμό κι ελπίδα… Νιώθω ότι το παλιό κατεστημένο ψυχομαχεί αλλά ζει ακόμη ενώ το καινούργιο έρχεται χωρίς να μας έχει φτάσει… Ίσως δεν έχει γεννηθεί αλλά εμείς ξέρομε ότι κυοφορείται…. Πριν από κάθε γεγονός προηγείται η πνευματική αφύπνιση. Καιρός είναι να καταλάβομε ότι η διαπλοκή και διαφθορά έκαναν τα λαμόγια αφεντικά, που καταλήστευσαν τις παραγωγικές δυνάμεις της χώρας. Καιρός είναι να αφυπνιστούν οι πνευματικοί άνθρωποι και να ξυπνήσουν από το λήθαργο τους. Καιρός είναι κι εμείς να δώσομε λόγο και ύπαρξη σε δυνάμεις που έχομε καταχωνιάσει στα τάρταρα του περιθωρίου. Καιρός είναι να βγούμε σαν δημιουργικές δυνάμεις με λόγο και προτάσεις. Όσο θα κάνουν κουμάντο τα ΔΝΤ και οι δανειστές, το μέλλον θα είναι δυσοίωνο! Η Ευρωπαϊκή Ένωση με τις πολιτικές που εφαρμόζει τρέφει το τέρας του φασισμού και στριμώχνει ακόμη περισσότερο τους λαούς. Ας βρούμε την άκρη της κλωστής κι ας αρχίσουμε να ξετυλίγομε το μίτο.\nΣτις σύγχρονες οικονομικές κρίσεις και καταστάσεις κερδίζουν οι πλουσιότεροι. Έρχεται όμως ακόμη ένας παράγοντας. Ο κόσμος, λένε οι διανοητές. Το κλίμα, το νερό, ο αέρας, η φωτιά, η γης, η χλωρίδα, η πανίδα, το σύνολο των έμβιων όντων. Αυτή είναι η σύγχρονη οικουμενική κατάσταση. Για να βρούμε τρόπους να αλλάξουμε τις εποχές των κρίσεων πρέπει να αλλάξουμε τις αντιλήψεις μας. Οι συνθήκες έχουν αλλάξει όσο ποτέ άλλοτε στην ιστορία. Οι θεσμοί δεν ακολούθησαν τις αλλαγές. Ο πλανήτης έρχεται στο προσκήνιο. Είμαστε ακόμη οι δημιουργοί του μέλλοντος, αλλά με νέες επινοήσεις. Ο λαός και οι εκπρόσωποι του πρέπει να σταματήσουν να αποτελούν ακέφαλο τσούρμο που περιφέρεται, και η κάθε λαϊκή ψυχή να γίνει φρούριο προστασίας των δημιουργικών και παραγωγικών δυνάμεων του τόπου. Δεν αποτελεί ντροπή για μια κοινωνία το ποσοστό της υψηλής ανεργίας και ο ξενιτεμός των νέων παιδιών; Η κλεψιά των αποθεμάτων των επόμενων γενεών, δεν αποτελεί ντροπή για τους τωρινούς; Για πολλά ντρεπόμαστε, για πολλά δεν μιλάμε αλλά θα έρθει η στιγμή που οι επόμενες γενεές θα ντρέπονται που εμείς ήμασταν πρόγονοί τους!\nΕΖ: Συμμετέχεις σε μια ταινία Βελγικής παραγωγής, με θέμα τον αγώνα ενός Κούρδου να φτάσει στη Γερμανία για να βρει την κοπέλα του. Ο κουρδικός λαός υποφέρει από τους Τούρκους εδώ και αιώνες κι αγωνίζεται να φτιάξει κράτος δίνοντας αίμα. Ταυτόχρονα έχεις παρέες με Τουρκοκρητικούς και πιθανόν με Τούρκους, λόγω του Φεστιβάλ στο οποίο συμμετέχεις. Ποια η γνώμη σου για τον τρομερό τουρκικό λαό; Τι μας χωρίζει; Υπάρχουν πράγματα να μας ενώνουν; Το ζήτημα των Κούρδων;\nΚΜ: Η ταινία λέγεται ZAGROS και ο σκηνοθέτης Sahim. Γυρίσματα έγιναν στα μέρη μας, στην Κωνσταντινούπολη και σε ευρωπαϊκές χώρες. Το κουρδικό είναι ένα θέμα που πρέπει να λυθεί με ειλικρινή διάλογο από όλες τις πλευρές. Οι λαοί έχουν δίκιο και ο αγώνας τους είναι ιερός. Ο διάλογος είναι το μέσο επίλυσης των προβλημάτων και ο σεβασμός των δικαιωμάτων του ανθρώπου. Η ευρύτερη περιοχή που ζούμε, βρίσκεται σε ανάφλεξη. Πολλά θέματα πρέπει να βρουν ουσιαστικές και βιώσιμες λύσεις χωρίς εξαναγκασμούς και εμπόλεμες καταστάσεις. Ο σεβασμός των δικαιωμάτων του ανθρώπου, των λαών και της κάθε μειονότητας είναι βασικές προϋποθέσεις. Τις λύσεις πρέπει να τις βρουν οι ίδιοι οι λαοί και εμείς θα στηρίζουμε τον αδύνατο, τον κατατρεγμένο και τον κάθε καταπιεζόμενο. Ο κουρδικός λαός έχει περάσει πολλά και συνεχίζει να αγωνίζεται. Ζήσαμε τον τιτάνιο αγώνα τους ενάντια στον ISIS, στο Κόμπανυ, αλλά και σε άλλες περιοχές της Ανατολής. Έχει τη συμπάθεια και την αλληλεγγύη μας στις προσπάθειες και στους αγώνες του.\nΟ τούρκικος λαός έχει πολλά κοινά με εμάς. Είμαστε γειτόνοι και πρέπει να βρούμε το δρόμο της καλής γειτονίας, φιλίας και συνεργασίας. Θύματα του διαίρει και βασίλευε των μεγάλων δυνάμεων και αλόγιστων πολιτικών από όλες τις εμπλεκόμενες πλευρές είναι οι λαοί της ευρύτερης περιοχής. Όμως εάν δεν βρούμε λύσεις στα προβλήματα μας, θα είμαστε και οι δυο λαοί, υποχείρια των δυνατών της γης. Σταθερά βήματα και αλληλοσεβασμός. Επικοινωνία και συνεργασία. Υπάρχουν διεθνείς κανόνες και διεθνές δίκιο και το αμοιβαίο συμφέρον και των δύο λαών. Μακριά από εθνικισμούς, «μεγάλες ιδέες» και ενέργειες που περισσότερο βλάφτουν παρά ωφελούν. Είναι καιρός οι ελληνοτουρκικές σχέσεις να μπουν σε νέα φάση, προς όφελος και των δύο χωρών και να σταματήσουν οι προκλητικές ενέργειες των παραβιάσεων και των προκλήσεων από τη γειτονική χώρα.\nΟι παρέες με τους Τουρκοκρητικούς είναι πάρα πολύ όμορφες. Όλα ξεκίνησαν από τη φιλία με τον Kamil Sumbasi. Μια έντονη προσωπικότητα με ποικίλη δράση. Ήταν ο Δήμαρχος που ξεκίνησε τις συναυλίες στο μεγάλο θέατρο της Αρχαίας Εφέσου με τον Μίκη Θεοδωράκη, την Τζόαν Μπαέζ, Τομ Τζόουνς κ.α. Ανάμεσα στα άλλα έργα του, είναι το «Μουσείο Μνήμης» στο Δήμο του Σελτζούκ, στην Αρχαία Έφεσο. Ο παππούς και ο πατέρας του είχαν γεννηθεί στη Κρήτη, στο Σοκαρά, ένα χωριό στη Μεσσαρά… Από το Ηράκλειο κατάγεται και η μαμά του. Έφυγαν από την Κρήτη με τις ανταλλαγές του 1923. Αυτή την πρωτόγνωρη συμφωνία ανάμεσα σε δυο κράτη, που στην ουσία ήταν εκτόπιση πληθυσμών με βάση την εθνικότητα που στηριζόταν στο θρησκευτικό κριτήριο. Θυμηθείτε τους Μικρασιάτες, τους Πόντιους πρόσφυγες στη χώρα μας. Ο Καμίλ μας πρότεινε και από τότε έχει ξεκινήσει μια συνεργασία με συναυλίες, σε φεστιβάλ Τουρκοκρητικών , σε διάφορες πόλεις. Από το βορρά μέχρι το νότο. Έτσι έχομε στήσει όμορφες φιλίες, που άλλοτε φιλοξενούμε εμείς εδώ στη Κρήτη κι άλλοτε εκείνοι στα μέρη τους. Είναι φιλόξενοι, φιλότιμοι και διατηρούν ήθη και έθιμα της Κρήτης. Είναι συγκινητικές οι ιστορίες και οι μνήμες. Στο τελευταίο βιβλίο, Στα Πουλιά της Ψυχής μου, έχω ένα διήγημα που περιγράφω το τρόπο και την αγωνία του Καμίλ, να βρει και να δει το χωριό που γεννήθηκε ο πατέρας και ο παππούς του. Στο ίδιο βιβλίο έχω ακόμη ένα διήγημα που γράφω για τη πορεία της προσφυγιάς μιας ποντιακής οικογένειας, που έφυγε από την Κερασούντα και ήρθε στη Θεσσαλονίκη. Στην Τουρκία, συνάντησα ανθρώπους που μιλούν την κρητική διάλεκτο όπως οι παππουδογιαγιάδες μας. Στη Σμύρνη, βρήκα βιβλίο με τον Ερωτόκριτο, στην ελληνική γλώσσα, έκδοση του 1884. Τον είχε πάρει μαζί του, το 1924, ένας Τουρκοκρητικός σαν έφευγε από το Ηράκλειο. Παππούς ενός φίλου. Στα χωριά ζήσαμε συγκινητικές στιγμές με ηλικιωμένους ανθρώπους. Βρέθηκα σε χωριό που όλοι, μικροί – μεγάλοι, μιλούν την κρητική διάλεκτο μεταξύ τους. Αυτές οι πολιτιστικές σχέσεις βοηθούν στη καλλιέργεια θετικού κλίματος φιλίας, αλληλεγγύης, συνεργασίας και ειρήνης μεταξύ των λαών μας. Πάνω από όλα, η ανθρωπιά και το φιλότιμο!\nΕΖ: Μιχάλης Ξυδάκης & Κωστής Μουδάτσος! Δέκα χρόνια μαζί! Κρατάει χρόνια αυτή η κολώνια; Τι κάνει δυνατή μια συνεργασία και φιλία;\nΚΜ: Με τον Μιχάλη συνεργαζόμαστε περίπου δέκα χρόνια, Γνωριζόμαστε πολύ περισσότερα. Από την αρχή εκτίμησα τις απόψεις του αλλά και τον ακέραιο χαρακτήρα του. Καθαρός κι έντιμος άνθρωπος. Ξέρω καλά τους αγώνες του για να μάθει λύρα, με δάσκαλο τον Κώστα Μουντάκη. Ένα καλοκαίρι, έφηβος ακόμη, έσκαβε χαντάκια στους βράχους και στις πέτρες του Προφήτη Ηλία και με τα χρήματα που εξοικονόμησε, από τα μεροκάματα, αγόρασε την λύρα του, από τον Μανόλη Σταγάκη. Πάνω από όλα είμαστε φίλοι και μετά συνεργάτες. Ευαίσθητος, κοινωνικός και αληθινός άνθρωπος είναι ο Μιχάλης. Ταιριάζουν τα φέσια μας! Τώρα ετοιμάζομε αυτή την μουσική δουλειά με θέμα τους πρόσφυγες, από το 1924 μέχρι σήμερα. Αυτά που έζησαν οι προηγούμενες γενιές και αυτά που ζούμε εμείς σήμερα!\nΕΖ: Πριν κλείσουμε θα σε ρωτήσω κάτι που σχετίζεται και με την κρίση και είναι και το τίμημα που πληρώνει κάποιος χωρίς να το ξέρουν οι άλλοι… Μα θα ρωτήσω μ’ έναν “ κλεμμένο” τίτλο από την επίσης Κρητικιά, Μάρω Βαμβουνάκη: “Η μοναξιά είναι από χώμα”; Ή είναι μια καταχνιά που κάποιες ώρες σε σκεπάζει και δεν αντέχεται;\nΚΜ: Η ζωή έχει καταχνιές και σκοτεινιές και γι αυτό αναζητούμε τα φωτεινά διαστήματα. Η ομίχλη, εάν ξέρεις τον τόπο και περπατάς προσεχτικά στα μονοπάτια που θα σε βγάλουν στο φως, έχει τη δική της μαγεία. Κι επειδή είμαστε σπόρος , χρειαζόμαστε το χώμα, το νερό και τον ήλιο για να βλαστοανθοκαρποδέσομε! Κι επειδή ζούμε σε παρακμιακές εποχές, που κυριαρχούν οι μέτριοι και ασήμαντοι, ας βρούμε το θάρρος να σκάψομε στον άνυδρο τόπο για να βρούμε νερό.\nΕΖ: Κωστή, αγαπημένε φίλε, συμπορευτή, εμπνευστή για συνέχιση ενός αγώνα χωρίς νταβαντούρια και επιδειξιομανίες, σ’ ευχαριστώ για την κουβέντα, σ’ ευχαριστούμε όλοι που μας έκαμες πιο πλούσιους, Το “ Περί ου” είναι περήφανο για τους αυθεντικούς ανθρώπους της παρέας του. Να είστε καλά με τον Μιχάλη, να μας δίνετε όμορφα πράγματα, να είμαστε όλοι καλά και να πορευόμαστε όπως διάλεξαν οι καρδιές μας…\nΚΜ: -Ελένη σε ευχαριστώ!\n«Του γέρου κόσμου η καρδιά, καινούργιο αίμα θέλει\nγιατί την εκρεμάσανε οι σκύλοι στο τζιγκέλι!»\n( στίχοι Κ.Μ μουσική Μ.Ξ )\nστις Δεκεμβρίου 05, 2017\nΧριστουγεννιάτικες ιστορίες μίας άλλης Κρήτης


Ελαμπντελαουί: «Παίξαμε πολύ ωραίο ποδόσφαιρο μέσα στη σεζόν» | Thrylos24.gr\nΟι δηλώσεις του Ομάρ Ελαμπντελαουί μετά το τέλος του αγώνα με την ΑΕΛ.\nThrylos24.gr Δημοσίευση : 5 Μαΐου 2019 23:53 | Επιμέλεια : Thrylos24.gr | Κατηγορία : Ποδόσφαιρο\nΑρχική » Ποδόσφαιρο » Ελαμπντελαουί: «Παίξαμε πολύ ωραίο ποδόσφαιρο μέσα στη σεζόν»\nΈνας από τους βασικούς πυλώνες της ομάδας του Πέδρο Μαρτίνς την εφετινή χρονιά ήταν Ομάρ Ελαμπντελαουί.\nΟ Νορβηγός δεξιός μπακ των ερυθρόλευκων στις δηλώσεις του μετά το τέλος της αναμέτρησης με την ΑΕΛ είπε πως είναι ικανοποιημένος από την απόδοση του στη σεζόν, αλλά και ολόκληρης της ομάδας.\nΕπιπλέον, αναφέρθηκε στο ότι οι Πειραιώτες είναι γεμάτοι από δύναμη για την επόμενη αγωνιστική περίοδο.\nΓια το αν θα ήθελε να αλλάξει θέση με τον Χασάν:\n«Aς παραδεχτούμε όλοι ότι είναι εκείνος ο καλός επιθετικός μας. Ευχαριστώ πάρα πολύ για τα καλά του λόγια. Ήταν ένας πολύ καλός τρόπος για να τελειώσει η χρονιά και ελπίζουμε να συνεχίσουμε έτσι».\nΓια την εξαιρετική του χρονιά:\n«Είμαι πολύ ικανοποιημένος από τη χρονιά μου. Πραγματικά είχα μια πάρα πολύ καλή χρονιά φέτος. Είμαι ικανοποιημένος από την απόδοση. Δεν είμαι όμως ικανοποιημένος από το τι κατάφερε η ομάδα μας. Ας το παραδεχτούμε, έχουμε πάντα τον ίδιο στόχο, τον οποίο δεν κατακτήσαμε φέτος. Όπως και να έχει προσωπικά είναι μια καλή χρονιά».\nΓια το αν μπήκαν φέτος τα θεμέλια, ώστε ο Θρύλος να κατακτήσει όλους τους εγχώριους τίτλους του χρόνου:\n«Είναι πραγματικά δύσκολο να χτίσεις μια ομάδα από το μηδέν. Με νέο προπονητή και με τόσα πολλά καινούργια πρόσωπα. Όπως και να έχει είμαστε εδώ, είμαστε αισιόδοξοι, πιστεύουμε πως από φέτος έχουμε κάνει ήδη μια καλή χρονιά. Παίξαμε πολύ ωραίο ποδόσφαιρο. Και είμαστε φυσικά γεμάτοι δύναμη για το μέλλον».\nΓια το αν έχει εκείνος και οι συμπαίκτες του την ανάγκη για ξεκούραση:\n«Είμαστε έτοιμοι. Δεν υπάρχει άλλη επιλογή. Όπως είπατε κι εσείς τελείωσε το πρωτάθλημα κι αρχίζουν από πάρα πολύ νωρίς οι εγχώριες διοργανώσεις. Έχουμε κάποιες εβδομάδες ξεκούρασης και κάποιοι από τους παίκτες μας έχουν υποχρεώσεις με τις εθνικές τους ομάδες. Ίσως δεν είναι αρκετός αυτός ο χρόνος ξεκούρασης, αλλά πρέπει να τον εκμεταλλευτούμε ώστε να είμαστε έτοιμοι».\nTags : ΑΕΛΔηλώσειςολυμπιακόςΟμάρ ΕλαμπντελάουιΠΟΔΟΣΦΑΙΡΟ\nΗ πανδημία βάζει stop και στο Κύπελλο Ελλάδας!\nΟλυμπιακός: Εκτός με Μάντσεστερ Σίτι ο Χολέμπας, «ερωτηματικό» ο Ραφίνια!\nΜαρτίνς: «Ημασταν πολύ καλοί και καταιγιστικοί»\nΌσο οι απέναντι διαλύονται, ορισμένοι εκτιμάτε τώρα;\nΟι ερυθρόλευκοι αρχηγοί… παίζουν επιτραπέζια! (pic)\nΓαλλικά ΜΜΕ: ”Ενδιαφέρον Ολυμπιακού για Μήτρογλου” (pic)\nΜε την «ερυθρόλευκη» για το πρώτο βήμα πρόκρισης! (pic)\nΠαντελάκης: «Τυχερός που πέρασα από τον Ολυμπιακό»\nΦαν’τ Σιπ: «Έχει την ποιότητα να σταθεί στο υψηλότερο επίπεδο ο Τσιμίκας»\nΟ χαρούμενος Ναουέλ! (pics)


Ασταμάτητος ο ΠΑΟΚ - FORZA ON LINE\nUpdated: 25 Φεβρουαρίου 2022\nΜε νίκη άνοιξε τις υποχρεώσεις του στα Play-Off της Volleyleague ανδρών ο ΠΑΟΚ, επικρατώντας στο PAOK Sports Arena του ΑΟΠ Κηφισιάς με 3-0.\nΟ ΠΑΟΚ παρατάχθηκε με αρχική σύνθεση τους: Μπράουν, Πετρέα, Κουκλίνσκι, Κουμεντάκη, Ουόλς, Μπούτο και λίμπερο τον Κοκκινάκη.\nΙσορροπημένη ήταν η εικόνα του πρώτου σετ μέχρι και τα μέσα του, με τον Ουόλς να προσπαθεί να μοιράσει το παιχνίδι, διαχειριζόμενος και την απουσία του Ούντρις. Με το κέντρο του ΠΑΟΚ να τα πηγαίνει περίφημα σε μπλοκ και επιθέσεις, και τον Μπούτο να συμβάλλει από την γραμμή του σερβίς, οι «ασπρόμαυροι» πήραν τα ηνία, 16-15, μεγαλώνοντας την διαφορά σε κομβικό σημείο, 21-18. Κάνοντας διαχείριση του προβαδίσματος που είχαν «χτίσει», οι παίκτες του ΠΑΟΚ έφτασαν στο 25-20 με πρώτο χρόνο του Μπράουν, 1-0.\nΠαρόμοια ήταν η εικόνα στους πρώτους πόντους του δεύτερου σετ, με αυτούς του πρώτου. Οι δύο ομάδες μπορεί να ήταν κοντά στο σκορ, 7-8, ωστόσο ο Δικέφαλος βρήκε τα πατήματα του και πήρε τον έλεγχο. Με τον Κουμεντάκη να ανεβάζει την απόδοση του, και το κέντρο του ΠΑΟΚ με Μπράουν και Πετρέα να είναι απροσπέλαστο, η διαφορά αυξήθηκε στα μέσα, 16-12. Οι «ασπρόμαυροι» συνέχισαν σε υψηλό τέμπο, φτάνοντας στο 25-17 με επίθεση του Κουμεντάκη, 2-0.\nΣτο τρίτο σετ, μπορεί οι φιλοξενούμενοι να ήταν αυτοί που μπήκαν καλύτερα στον αγωνιστικό χώρο, παίρνοντας το προβάδισμα μέχρι και τα μέσα, 12-16, ωστόσο η εικόνα άλλαξε. Με τα σερβίς του Μπράουν, ο ΠΑΟΚ «ψαλίδιζε» σταδιακά την διαφορά σε πρώτη φάση, περνώντας μπροστά στο σκορ σε κομβικό σημείο, 21-18. Σ’ εκείνο το σημείο, οι αντίπαλοι έβγαλαν αντίδραση και ισοφάρισαν σε 21-21. Σ’ ένα άκρως ισορροπημένο σετ στους τελευταίους πόντους, το οποίο οδηγήθηκε σε «παράταση», 24-24, ο ΠΑΟΚ ήταν πιο ψύχραιμος και με μπλοκ του Κουμεντάκη, πήρε το σετ με 29-27, 3-0.\nΕπόμενη αγωνιστική υποχρέωση για την ομάδα του Γιάννη Καλμαζίδη την Παρασκευή 4 Μαρτίου και ώρα 19:15, κόντρα στον Παναθηναϊκό, στο PAOK Sports Arena, στο πλαίσιο της 2ης αγωνιστικής των Play-Off της Volleyleague ανδρών.\n3ο σετ: 6-8, 12-16, 21-18, 24-24, 29-27\nΠροηγούμενο άρθροΟι ώρες των… μαχών με Γάνδη\nΕπόμενο άρθροΘέλει τη νίκη για πολλούς λόγους


Τελ. ενημ.: 19.07.2018, 17:25\nΗ εισαγγελέας του Αρείου Πάγου οφείλει να ανασύρει τη δικογραφία για τη χρήση πλαστού εγγράφου (ασφαλιστικής ενημερότητας) από τα αδέλφια του πρωθυπουργού προκειμένου να λάβουν δημόσιο έργο», είπε στα Παραπολιτικά 90,1 ο πρώην υπουργός Δικαιοσύνης και βουλευτής της ΝΔ, Χαράλαμπος Αθανασίου. Πρόσθεσε πως πρέπει να διαταχθεί περαιτέρω έρευνα σε ποινικό επίπεδο, για να διερευνηθεί και τι έγινε και με την υπόθεση της πλαστογραφίας αλλά και ενδεχομένως της απόπειρας απάτης.\nΑθανασίου: Η κυβέρνηση πιέζει για μην είναι ανεξάρτητη η Δικαιοσύνη


Θα ξεπουλήσουν και την Ακρόπολη ;\nΜετά από απαίτηση του Υπερταμείου, δηλ. του κατοχικού φορέα που διοικούν οι δανειστές, στις 14 Ιουνίου φέτος ο («αριστερός» 53 plus) Τσακαλώτος, στο άψε σβήσε και εν κρυπτώ και παραβύστω, υπέγραψε στις 19 Ιουνίου τη μεταβίβαση σ’αυτό, υπό μορφή λίστας κωδικών, επί πλέον 10.119 ακινήτων του δημοσίου (που ήδη κατέχει 70.000 ακίνητα του ΤΑ.Ι.ΠΕ.Δ. και της ΕΤ.Α.Δ.). Στη λίστα υπήρχαν μόνο κωδικοί, χωρίς την περιγραφή των ακινήτων, για να μην μπορεί κανείς να ενημερωθεί για το ξεπούλημα. Προηγήθηκε «απόφαση» του ΚΥΣΟΙΠ, δηλ. του Κυβερνητικού Συμβουλίου Οικονομικής Πολιτικής (Δραγασάκης, Τσακαλώτος, Χουλιαράκης, Βερναρδάκης, Φλαμπουράρης, Σταθάκης, Αποστόλου, Κουρουμπλής, Χαρίτσης), που «συνεδρίασε» στις 18 Ιουνίου.\nΔιαδικασίες εξπρές από τους «αριστερούς» yes men, που γνώριζαν ακριβώς τι ξεπουλούσαν στα αφεντικά τους. Σημειώνουμε ότι αυτοί οι «αριστεροί» είχαν ψηφίσει τον Ιούνιο ότι για ένα αιώνα, σε περίπτωση μη πληρωμής δανειακής δόσης από το Ελληνικό Κράτος, θα το καταβάλλει το Υπερταμείο ρευστοποιώντας την περιουσία του δημοσίου!\nΤο Σεπτέμβρη, 3 μήνες μετά, διαπιστώθηκε τι πραγματικά κρύβεται πίσω από τους κωδικούς της λίστας Τσακαλώτου με την ανακοίνωση του Συλλόγου Ελλήνων Αρχαιολόγων. Δηλ. σ’αυτήν περιέχονται όλοι οι αρχαιολογικοί χώροι και μουσεία αρχαίας, μέσης και νεότερης ελληνικής ιστορίας, πέραν όλων των άλλων περιουσιακών στοιχείων του Ελληνικού Δημοσίου!\nΗ δημοσιοποίηση του ξεπουλήματος από τους αρχαιολόγους και οι κινητοποιήσεις τους θορύβησαν τους κυβερνητικούς δράστες, που άρχισαν να ψελλίζουν διάφορες «δικαιολογίες». Πότε ότι φταίει η Κονιόρδου, πότε ότι τα μνημεία προστατεύονται από το Σύνταγμα κ.λ.π., δηλ. κατά τους συριζαίους φταίνε οι «άλλοι». Δεν εξαιρούν, όμως, τα πολιτιστικά μνημεία νομοθετικά από τη λίστα Τσακαλώτου, επειδή προφανώς αυτά τους τα ζήτησαν τα αφεντικά τους. Προσπαθούν να κοπάσει ο θόρυβος, για να τα ξεχάσουμε...\nΗ Ν.Δ., χωρίς ν’αμφισβητεί το ρόλο του Υπερταμείου. κατηγορεί την κυβέρνηση γιατί δεν εξαίρεσε τα μουσεία και τους αρχαιολογικούς χώρους. Για τα υπόλοιπα ούτε κουβέντα. Ανάλογη και η στάση των λοιπών κοινοβουλευτικών.\n«Η λύση δεν είναι να ξεπουλήσουμε ό,τι έχει απομείνει σε αυτή τη χώρα, η λύση δεν είναι να ξεπουλήσουμε την Ακρόπολη...» δήλωνε ο Τσίπρας τον Αύγουστο του 2013. Κι αυτό μας ανησυχεί ότι στο τέλος θα την ξεπουλήσει κι αυτήν, επειδή το μόνο που τον ενδιαφέρει είναι η «εύνοια» των αφεντικών του, ένθεν κακείθεν του Ατλαντικού.


Χρυσή Αυγή, η πορεία της ως πολιτικό κόμμα | Page 104 | e-steki • Συζητήσεις, απόψεις, διαξιφισμοί και κυρίως ...fresh ideas!\nΤο e-steki είναι μια από τις μεγαλύτερες ελληνικές διαδικτυακές κοινότητες με 64,715 εγγεγραμμένα μέλη και 2,587,949 μηνύματα σε 82,460 θέματα. Αυτή τη στιγμή μαζί με εσάς απολαμβάνουν το e-steki άλλα 420 άτομα.\nFirst Προηγούμενη 104 από 212\n9 Φεβρουαρίου 2013, 16:16\nΕπειδή το λινκ από πριν\nπλέον, ας το δούμε πάλι,\nμε τη προσοχή που του αρμόζει.\n...Οι γερμανοί νεοναζί ήλθαν στην Ελλάδα προκειμένου να λάβουν μέρος στην εκδήλωση της Χρυσής Αυγής για την επέτειο των Ιμίων....\n9 Φεβρουαρίου 2013, 17:46\nΕπειδή μου είναι αρκετά δύσκολο να διαβάσω 208 σελίδες,\nθα μπορούσε κάποιος να αναφέρει τους λόγους που η Χ.Α.\nαπό 0,3% βρέθηκε ξαφνικά στα 7-8%, και ίσως στο 10%;\nΠαρακαλώ, ας μην ακούσω ότι είναι το μόνο πατριωτικό κόμμα\nκαι το μόνο που βρίσκεται κοντά στον απλό κόσμο κ.τ.λ.\n9 Φεβρουαρίου 2013, 17:57\nΔιότι με σύνθημα το "για να ξεβρωμίσει ο τόπος" και τακτικές βίας σε μειονότητες αδύναμων (οικονομικά και μυικά ανθρώπων)\nκατάφερε να πείσει τον ανόητο ελληνικό λαό πως το πρόβλημα που οδήγησε τη χώρα στο σημερινό της χάλι\nδεν είμαστε εμείς αλλά κάποιοι άλλοι.\nΤο έχω ξαναπεί και παλιότερα αλλά φαίνεται δε παρακολουθείς,\nσα τα μικρά παιδιά, μόλις κάνουν σκανδαλιά σηκώνουν το χέρι (ενίοτε με σκυφτό κεφάλι) και δείχνουν τον άλλον. Ακόμη και αν ο άλλος είναι ο αδελφός τους.\nπς_01: και επειδή σε ξέρω, θα πείς "Για να καταλάβω, λες ανόητο τον ελληνικό λαό;"\nκαι θα σου απαντήσω a priori, πως μιλάω για εκείνο το 7-8 ίσως 10 τοις εκατό που ανέφερες.\nΔυστυχώς όμως έχοντας υπηρετήσει για πολλά χρόνια σε ακαδημαϊκούς χώρους, έχοντας εργαστεί σε ουκ ολίγες επιχειρήσεις και έχοντας υπηρετήσει (δυστυχώς) τη θητεία μου, μπορώ να σου εγγυηθώ πως έχω έρθει σε επαφή με μπόλικο κόσμο, όλων των οικονομικών και μορφωτικών βαθμίδων και έτσι με ασφάλεια σε ενημερώνω πως το 7-8 ίσως και 10 τοις εκατό των ανόητων ελλήνων\nείναι ένα στατιστικό σφάλμα, η ανοησία υπό την αισιόδοξη οπτική ξεπερνά το 50% και αυτό ακριβώς είναι που κάνει την Χ.Α. και τα τομάρια της ανησυχητική.\nπς_02: κάνεις μία ερώτηση, λαμβάνεις μία απάντηση, τον αν τη θεωρείς ποιοτική ή ουσιώδη ή αληθή είναι κάτι που εσύ το κρίνεις. Δοκίμασε ενίοτε να απαντάς στις ερωτήσεις που σου κάνουν μένοντας στο θέμα. Είναι κρίμα να σου τα λέω αυτά. 47 ετών δηλώνεις.\n9 Φεβρουαρίου 2013, 19:52\nΑυτά δεν γίνονται από τη μια μέρα στην άλλη. Χρειάζεται προσπάθεια πολύ για να εξαλείψεις πολιτικά τέτοιους είδους λογικές.\nΑυτά που λένε οι κουκουέδες, δηλαδή είναι μπούρδες, αλλά αυτά που λένε οι ΧΑτες είναι απολύτως λογικά;\nΔηλαδή, η ανεργία είναι υψηλή λόγω των μεταναστών; Αν τους διώξουμε, πιστεύεις ότι όλα θα είναι μια χαρά;\nΤο να μοιράζεις τρόφιμα στον κόσμο είναι αυτό που πρέπει να κάνεις για να εξαλείψεις την πείνα και την φτώχεια; Θυμάμαι ένα διαφημιστικό για τις φτωχές χώρες της Αφρικής πριν αρκετά χρόνια που έλεγε (περίπου): «Αν τους δώσεις τρόφιμα, θα τους χορτάσεις για λίγο καιρό. Αν τους μάθεις να καλλιεργούν τη γη, δε θα ξαναπεινάσουν ποτέ.». Σκέψου ποια είναι η σωστή τακτική που συμφέρει πραγματικά το λαό και πες μου ειλικρινά, αν είναι αυτή της ΧΑ.\nΣυχνά αναφέρουν οι ΧΑτες ότι και οι Σκοπιανοί, έχουν μίσος για την Ελλάδα. Πράγματα υπάρχουν Σκοπιανοί που μισούν την Ελλάδα, όσο ακριβώς μισούν οι ΧΑτες τα Σκόπια. Το θέμα είναι ότι όλο αυτό το εθνικό μίσος, οφείλεται στις ιδεαλιστικές εθνικιστικές αντιλήψεις που έχουν άνθρωποι και από τις δύο πλευρές και που έντεχνα καλλιεργούνται από αυτούς που έχουν οικονομικά συμφέροντα έναντι της άλλη χώρας. Πραγματικά, αν εξαλειφθεί ο εθνικισμός και τα οικονομικά συμφέροντα, πιστεύεις ότι υπάρχει καμία άλλη εγγενής διαφορά που να σε χωρίζει από τον λαό μιας άλλης (οποιασδήποτε) χώρας;\nΠιστεύεις πραγματικά ότι υπάρχουν ανώτερες και κατώτερες φυλές;\nΘεωρείς ότι είναι λιγότερο κακό για εσένα αν ο εκμεταλλευτής είναι της ίδιας εθνικότητας με εσένα;\nΔε θέλω να μακρηγορήσω, αλλά υπάρχουν πολλά παράλογα στην φασιστική αντίληψη που θα μπορούσες να σκεφτείς. Σπουδάζεις μία θετική επιστήμη, βάλε κάτω τη γαμημένη επιστημονική μέθοδο που σε διδάσκουν και σκέψου τι πραγματικά συμβαίνει. Σκέψου ποιος λέει τις μπούρδες και ποιος όχι.\n9 Φεβρουαρίου 2013, 20:12\nΠαύθηκε η διευθύντρια του Νοσοκομείου Τρίπολης μετά την έφοδο χρυσαυγιτών.\n...Την περασμένη Τετάρτη η διευθύντρια είχε επιτρέψει σε μέλη της Χρυσής Αυγής να μπουν στο νοσοκομείο για να ελέγξουν τα νομιμοποιητικά έγγραφα αλλοδαπών νοσοκόμων...\nΔιαμαρτυρία στο Φάληρο για τη Χρυσή Αυγή.\n...Δεκατρείς ημέρες μετά, κι ενώ ο Φ., ο 17χρονος μαθητής από το Φάληρο βρίσκεται ακόμα σε σοκ, με ανοιχτές πληγές, έπειτα από τη δολοφονική επίθεση που δέχτηκε έξω από το σχολείο του, έχει ενεργοποιηθεί ο μηχανισμός υπεράσπισης του δράστη, ο οποίος φαίνεται πως είναι μέλος της Χρυσής Αυγής...\n9 Φεβρουαρίου 2013, 22:24\nΤα ποσοστα πεφτουν γιατι ισως επιτελους ο χαζος κοσμακις ειδε οτι οι ρομαντικοι κκεδες ειναι καιρος να μπουν στο χρονοντουλαπο\nΜε ολο μου το σεβασμο στους παρελθοντικους αγωνες τους\nΕπεξεργάστηκε από συντονιστή: 10 Φεβρουαρίου 2013\n9 Φεβρουαρίου 2013, 22:33\n..."Φαίνεται πως είναι"......Δεκατρείς ημέρες μετά.... κλπ\n1. Είναι απαράδεκτη αντίδραση απο το δράστη.\n2. Εμένα μου κάνει για βίαιο νεανικό καυγά που ξεκίνησε απο προβοκάτσια. Τι δουλειά είχε (το ΚΝιτάκι) να λέει ότι είπε;;\n3. Ποιός ινστρούχτορας, του είπε ότι αβασάνιστα μπορεί να εκθέτει "στιγματίζοντας" άλλα άτομο ή νόμιμο πολιτικό χώρο και να το θεωρεί "δημοκρατικό" δικαίωμα;; Η ανόητη προβοκατόρικη αυθαιρεσία του, οδήγησε σε αντίδραση (τα κόμματα που στοχοποιούν διεθνιστικά τους ομοεθνείς τους έχουν ευθύνη, ειδικά εκείνα που βαρύνονται με αποδεδειγμένα ιστορικώς μαζικά εγκλήματα).\n4. Που οδηγούν όμως οι δήθεν "αντιφασιστικές" υστερίες, που ξεκίνησαν ενορχηστρωμένα τώρα τελευταία ;;;\nΗ Ιστορία διδάσκει πολλά!!\nΑς δούμε όμως αυτό, που δεν το ξέρει όλη η Ελλάδα (που ξέρει όμως τον Πέτρουλα) στην Μεταπολίτευση και τους πρώτους μήνες του 1975 το Δ.Σ. του τότε Συλλόγου αποφάσισε να ονομάσει το Σύλλογο Φοιτητών της Ανωτάτης Σχολής Οικονομικών και Εμπορικών Επιστημών σε "Σωτήρη Πέτρουλα". Ταυτόχρονα αποφάσισε να ανακηρύξει τον Πέτρουλα επίτιμο μέλος του.\n38 Χρόνια μετά...... Στη μνήμη του Μίκη Μάντακα\nΣτις 28 Φεβρουαρίου του 1975 ακτιβιστές της αριστεράς δολοφονούν στην Ρώμη, τον Έλληνα φοιτητή Μιχάλη Μάντακα. Στην Ιταλία της εποχής εκείνης η πολιτική πλέον γίνεται με σιδερολοστούς και πυροβόλα όπλα. Όποιος δεν ανήκει στην αριστερά, δεν έχει θέση στα Πανεπιστήμια: δεν μπορεί να είναι μέλος των φοιτητικών συλλόγων, δεν μπορεί να δώσει εξετάσεις, δεν μπορεί να φάει στις φοιτητικές λέσχες. Για όσους δεν ανήκουν στην ευρύτερη αριστερά η μόνη καταφυγή είναι τα γραφεία του νεοφασιστικού κόμματος MSI. Ο Μιχάλης Μάντακας, φοιτητής της ιατρικής, δεν ήταν μαρξιστής. Εκείνη την αποφράδα ημέρα βρέθηκε στα γραφεία της τοπικής του MSI στην περιοχή Prati, την ώρα που αυτά δέχτηκαν την επίθεση εκατοντάδων αριστεριστών αποφασισμένων να σκοτώσουν.\nΕίναι περισσότεροι από 100 ενώ στην έδρα του MSI βρίσκονται περίπου 25 εθνικιστές. Μπροστά στην είσοδο, δεν υπάρχει κανένας για να αντιληφθεί τον ελιγμό προσέγγισης. Η ομάδα των αριστεριστών εκτοξεύει τις πρώτες βόμβες μολότοφ που θα εκραγούν πάνω στην πόρτα της εισόδου του ακινήτου όπου βρίσκεται η Τοπική Οργάνωση του MSI - DN. Οι νεαροί "μισσίνι" βγαίνουν αμέσως αλλά δεν κατορθώνουν να φτάσουν στην πόρτα που οδηγεί στην οδό Οταβιάνο. Οι φλόγες και ο καπνός στο διάδρομο, δημιουργούν αποπνικτική ατμόσφαιρα.\nΔυστυχώς, σε ελάχιστους Έλληνες είναι γνωστό αυτό το όνομα: Μίκης Μάντακας.\nΑυτό γιατί Ο Μίκης Μάντακας, δολοφονήθηκε από τους υποστηρικτές της εγκληματικής αριστερής ιδεολογίας. Έπρεπε λοιπόν, εκτός από τον θάνατο να καταδικαστεί και σε λήθη. Στην ίδια λήθη στην οποία έχουν καταδικαστεί και άλλα θύματα της αριστερίστικης αγριότητας, όπως παραδείγματος χάριν οι τέσσερις νεκροί της Marfin, όχι σε ένα στενό της Ρώμης, αλλά σε έναν από τους κεντρικούς δρόμους της Αθήνας.\nΔυστυχώς είναι ίδιον των Ελλήνων από ό,τι φαίνεται να ξεχνούν.\nΑν και στην συγκεκριμένη περίπτωση δεν μπορούμε να πούμε ότι ξέχασαν.\nΓιατί πολύ απλά το μεταπολιτευτικό κατεστημένο – το ίδιο ακριβώς που οδήγησε την χώρα μας στην χρεοκοπία – ήταν αυτό το οποίο φρόντισε να μην γνωρίσει σχεδόν κανείς την θυσία του Έλληνα αυτού φοιτητή. Δημήτρης Παπαγεωργίου\n9 Φεβρουαρίου 2013, 23:03\nΔεν ήταν μόνο ο Μ.Μάντακας που δολοφονήθηκε από ακρο-αριστερούς,\nλόγω των ιδεολογικών του πεποιθήσεων.\nΕκείνη την εποχή, περίπου 20 άτομα δολοφονήθηκαν, επειδή οι ιδέες τους ήταν εθνικιστικές.\nΚι ας μην ξεχνάμε και τη φωτιά της Πριμαβάλε, όπου ενας 22χρονος κι ένας 10χρονος κάηκαν ζωντανοί\nαπό εμπρησμό ακρο-αριστερών, επειδή ο πατέρας τους ήταν εθνικιστής.\nΟι ίδιοι ακρο-αριστεροί, φυσικά, που διατράνωναν το ότι είναι ανεκτικοί σε όλες τις φωνές,\nκαι στο ότι η ανθρώπινη ζωή είναι ιερή.\n9 Φεβρουαρίου 2013, 23:10\nΕδώ τα λες πολύ μπερδεμένα.\nΌτι γουστάρει λέει ο καθένας\nκαι συ ότι γουστάρεις λες, αν έρθω να σε μαχαιρώσω θα λέμε μετα ότι έφταιγες εσύ ο ίδιος και η προβοκατόρικη αυθαιρεσία σου;\nΓιοσάκηχ από ποστ σε ποστ ανεβάζεις το πήχη του παράλογου εκθετικά.\nΕπίσης λίγο αργότερα μας δείχνεις και τους ενόχους της Μαρφίν.\nΔίκασες μόνος σου;\n9 Φεβρουαρίου 2013, 23:13\nWell, you know, το πρόβλημα δεν εντοπίζεται στην απώλεια σκέψης και μόνο, μα ίσως στο κομμάτι που αφορά τη κριτική ικανότητα. Με λίγα λόγια, μάλλον από κάπου μπάζει σε μερικά κεφάλια και καταφέρνει να εισχωρήσει μόνο αέρας κοπανιστός.\nυγ. btw, αυτή τη χαζοτακτική να μας χωρίσετε όλους σε ΚΚΕδες και ΧΑτες ντε και καλά, κόφτε τη. Κάποιοι δε χωράμε σε ταμπέλες και μαζοποιήσεις.\n10 Φεβρουαρίου 2013, 02:10\nυγ. btw, αυτή τη χαζοτακτική να μας χωρίσετε όλους σε ΚΚΕδες και ΧΑτες ντε και καλά, κόφτε τη. Κάποιοι βαριόμαστε τις ταμπέλες και τη μαζοποίηση.\nΑπλά επειδή η συγκεκριμένη, έχει δείξει πολλές φορές μία συμπάθεια στην ΧΑ - αντιπάθεια στην αριστερά, την ρώτησα πώς είναι δυνατόν να της φαίνονται λογικά όλα αυτά που λένε οι ΧΑτες σε πολύ συγκεκριμένα πράγματα.\nΘα έπρεπε να ξεχωρίσεις μετά από τόσο καιρό ότι οι χρήστες του τύπου που αναφέρεις, δεν συγκεκριμενοποιούν ποτέ τις απαντήσεις τους, παρά μόνο παραθέτουν ό,τι άρθρο βρουν που να γράφει απλά κάτι κακό. Αν έχεις προσπαθήσει να κάνεις συζήτηση μαζί τους (εγώ το είχα προσπαθήσει και το μετάνιωσα), θα έβλεπες ξεκάθαρα ότι δεν θέλουν να μείνουν στο θέμα που τους συζητάς, γιατί δεν τους συμφέρει και αρχίζουν να λένε τα δικά τους.\nΤώρα για το τελευταίο που λες, σόρρυ, αλλά και πάλι θα σου πω, ότι εγώ δεν βγαίνω να λέω κάθε έναν που δεν είναι ΚΚΕς, ΧΑτη, όπως σας κάνουν αυτοί. Αναγνωρίζω πολύ καλά το πολιτικό φάσμα και της αριστεράς και του κέντρου και της δεξιάς, άσχετα με την δική που πολιτική θέση σε αυτό.\nΑν παρόλα αυτά και εσύ και οποιοσδήποτε άλλος θεωρεί ότι τον μαζοποίησα στο δίπολο ΚΚΕ-ΧΑ (που από την ΧΑ καλλιεργείται, βασικά) ή ότι χρησιμοποίησα τις απεχθείς τακτικές των ατόμων που μου προσάπτεις, τότε πρόκειται για παρεξήγηση, ζητώ συγγνώμη και θα προσπαθήσω να είμαι προσεκτικότερος.\n10 Φεβρουαρίου 2013, 02:23\nΑυτό δε πήγαινε σε σένα αλλά στη... "συγκεκριμένη".\n(Excuse me. Ίσως δεν ήμουν σαφής.)\nΚατά τα άλλα, θα επαναλάβω το εξής: μόνο αηδία προς αυτούς που έκαναν τη προπαγάνδα τρόπο ζωής.\n10 Φεβρουαρίου 2013, 03:12\nΦαινετε ξεκαθαρα, οτι με πλεον εκδηλο το φοβο της απωλειας της εξουσιας η αστικη ταξη και ολο τα σαπιο μεταπολιτευτικο συστημα εχει ξαμολυσει τα ναζιστικα του ντοπερμαν για να προκαλεσει εμφυλιο μεταξυ των φτωχων.Μονο ηλιθιος θα μπορουσε να πιστεψει οτι η Χ.Α ειναι αντισυστημικο κομμα οταν στους βασικους πυλωνες του συστηματος καταστολης αστυνομια στρατος εχει τα υψηλοτερα ποσοστα.\n10 Φεβρουαρίου 2013, 20:30\nexc, η αλήθεια είναι οτι είμαι αρκετά έκπληκτη για το γεγονός οτι μου απάντησες.Και ακόμα πιο έκπληκτη με μένα,που συμφωνώ.\nΑπλά αναφέρθηκα στους συγκεκριμένους,χωρίς να αναιρώ οτι υπάρχουν και χρυσάυγουλα(αν όχι όλα)που λένε ασυναρτησίες.\nΠραγματικά, αν εξαλειφθεί ο εθνικισμός και τα οικονομικά συμφέροντα, πιστεύεις ότι υπάρχει καμία άλλη εγγενής διαφορά που να σε χωρίζει από τον λαό μιας άλλης (οποιασδήποτε) χώρας;\nΝαι,η κοινωνική και πολιτιστική συνοχή.\nΔε μπορώ να θεωρήσω έναν λαό,ο οποίος στηρίζεται σε εναν θεοκρατικό τρόπο ζωής,με όλες τις δυσμενείς επιπτώσεις του εις βάρος γυναικών και παιδιών,ισάξιο με έναν λαό πιο φιλελεύθερο(δεν αναφέρομαι στην Ελλάδα αναγκαία).Άλλο ζήτημα θαρρω πως είναι τούτο.\n10 Φεβρουαρίου 2013, 21:45\nΠοτέ κανείς δεν είπε ότι δεν υπάρχουν τέτοιου είδους διαφορές ανάμεσα στους λαούς. Όταν λέω αν υπάρχει κάτι που να σε χωρίζει από μία άλλη χώρα, δεν εννοώ κάτι τέτοιο, αλλά αν υπάρχει κάτι που να σε κάνει εχθρικά διακείμενο.\nΓιατί, come on, ο φασίστας δεν είναι αυτός που θα σκεφτεί ότι δε θα μπορούσε να ζει σε μία χώρα με την κουλτούρα του Πακιστάν, αλλά αυτός που θα θεωρήσει όλους τους άλλους λαούς κατώτερους, αυτός που θα βγάλει μαχαίρι να σκοτώσει τον Πακιστανό στην Ομόνοια, απλά και μόνο επειδή δεν του αρέσει το χρώμα του δέρματός του και τον θεωρεί κατώτερο, θα είναι αυτός που δε θα διστάσει να κάνει απάνθρωπα επιστημονικά πειράματα σε ανθρώπους που επειδή είναι άλλης εθνικότητας, τους μεταχειρίζεται χειρότερα και από τα ζώα, θα είναι αυτός που θα είναι υπερήφανος για πράγματα που έκανε ένας λαός 1000-2500 χρόνια πριν, επειδή αυτός ο λαός σήμερα είναι ταπεινωμένος και ζει στη μιζέρια, θα είναι αυτός που νομίζει ότι θα μολυνθεί το DNA του λαού της χώρας του, αν αρχίσουν να υπάρχουν γάμοι με αλλοδαπούς κλπ\nΠου παρόλα αυτά, όμως, δε θα διστάσει να έχει εργαζόμενους ανασφάλιστους αλλοδαπούς, που δε θα διστάσει να γίνει νονός της νύχτας στην παραλιακή και να πουλάει προστασία, που δε θα διστάσει να βιάσει αλλοδαπές, να ζητάει ταυτότητα-χαρτιά από ασθενείς σε νοσοκομείο ή να κοροϊδεύει τον κόσμο δίνοντας τρόφιμα (με ταυτότητα πάντα) και να τους βρίσκει δουλειά για 400 το μήνα...\nΟ Gaspar αυτή τη στιγμή δεν είναι συνδεδεμένος. Είναι 30 ετών, επαγγέλεται Αστυνομικός και μας γράφει απο Θεσσαλονίκη (Θεσσαλονίκη). Έχει γράψει 2,721 μηνύματα.\n10 Φεβρουαρίου 2013, 22:40\nο φασίστας δεν είναι αυτός που θα σκεφτεί ότι δε θα μπορούσε να ζει σε μία χώρα με την κουλτούρα του Πακιστάν, αλλά αυτός που θα θεωρήσει όλους τους άλλους λαούς κατώτερους, αυτός που θα βγάλει μαχαίρι να σκοτώσει τον Πακιστανό στην Ομόνοια, απλά και μόνο επειδή δεν του αρέσει το χρώμα του δέρματός του και τον θεωρεί κατώτερο, θα είναι αυτός που δε θα διστάσει να κάνει απάνθρωπα επιστημονικά πειράματα σε ανθρώπους που επειδή είναι άλλης εθνικότητας, τους μεταχειρίζεται χειρότερα και από τα ζώα, θα είναι αυτός που θα είναι υπερήφανος για πράγματα που έκανε ένας λαός 1000-2500 χρόνια πριν, επειδή αυτός ο λαός σήμερα είναι ταπεινωμένος και ζει στη μιζέρια, θα είναι αυτός που νομίζει ότι θα μολυνθεί το DNA του λαού της χώρας του, αν αρχίσουν να υπάρχουν γάμοι με αλλοδαπούς κλπ\nο καλλίτερος ορισμός του ''φασίστα'' που εχω διαβάσει ποτέ\n10 Φεβρουαρίου 2013, 22:46\n10 Φεβρουαρίου 2013, 23:59\nΠείτε στον κύριο που ορίζει κατά το δοκούν το τι είναι ο καθένας,\nότι οι Σοβιετικοί αναφέρονταν στο Β'ΠΠ ως "ο μεγάλος Πατριωτικός πόλεμος".


Κωνσταντίνα Σπυροπούλου: Δεν τους απέλυσα αυτούς τους ανθρώπους | Celebs | Ladylike.gr\nCELEBS ΛΙΑ ΠΑΠΑΪΩΑΝΝΟΥ Μαΐου 27 2018 12:57\nΗ ερώτηση που στοιχειώνει την Κωνσταντίνα Σπυροπούλου επέστρεψε για να λάβει απάντηση.\nΗ Κωνσταντίνα Σπυροπούλου βρέθηκε καλεσμένη στην εκπομπή DOT του ΣΚΑΪ και μίλησε στη Νάνσυ Ζαμπέτογλου και στον Θανάση Αναγνωστόπουλο. Όπως ήταν επόμενο καθώς αυτή η ερώτηση μάλλον θα την στοιχειώνει για πάντα, κλήθηκε να αναφερθεί και σε όλες εκείνες τις φήμες γύρω από τις απολύσεις ουκ αμελητέας ποσότητας συνεργατών της όταν παρουσίαζε την εκπομπή «Σπίτι μου σπιτάκι μου».\nΗ Κωνσταντίνα Σπυροπούλου που βρέθηκε φέτος στο Survivor και κατάφερε να παρουσιάσει ένα διαφορετικό προφίλ από εκείνο της λαμπερής παρουσιάστριας είπε μεταξύ άλλων για όσα συνδέονται κατά καιρούς με το όνομά της: «Το κακομαθημένο, δεν νομίζω ότι θα ήταν ένα επίθετο που θα έβαζα δίπλα στο όνομα μου. Στην αρχή διαστρεβλώθηκαν κάποια πράγματα. Ήμουν ένα πρόσωπο που άρεσε να το συνδέουν με ό,τι το χειρότερο έχει κάνει. Σαν να ψάχναμε και την Lindsay Lohan της Ελλάδος».\n«Δεν θεωρώ ότι ήμουν θύμα, απλά κάποια πράγματα γίνονταν στην υπερβολή τους. Όταν για παράδειγμα πέσει ο καφές εδώ και πεις “Πωπω! Καταστράφηκε! Τον έριξε επίτηδες!”, μπορεί να είναι το ίδιο πράγμα με το να πει κάποιος “Λερώθηκε να το καθαρίσουμε”. Είναι και ο τρόπος», ανέφερε και στη συνέχεια είπε μεταξύ άλλων: «Αλλά πράγματα χοντρά που μου χρεώνουν για διωγμούς και απολύσεις, σίγουρα δεν είναι πράγματα που με εκφράζουν και που έβαλα το χεράκι μου. Δεν ήταν αρμοδιότητα μου και δεν είχα και όλη αυτή την εξουσία για να το κάνω. Και είναι και πάρα πολύ χαζό εκ μέρους ανθρώπων να το λένε, ότι ένα κορίτσι 23-24 θα μπορούσε να κάνει όλα αυτά. Δηλαδή από που κι ως πού; Δεν τους απέλυσα αυτούς τους ανθρώπους. Εγώ δεν πήγα ποτέ, ούτε να προσλάβω, ούτε να απολύσω».\nΈπειτα στήθηκε μπροστά στον φακό της εκπομπής και έδωσε μερικές χιουμοριστικές απαντήσεις υιοθετώντας την ταυτότητα: Άννα Παπαθεοδώρου.\nΚεντρικη φωτογραφία: NDP Photo Agency


Σε δημόσια διαβούλευση το ν/σ για την ασφαλιστική μεταρρύθμιση | Liberal.gr\nΤετάρτη 30 Ιουνίου 2021, 11:11\nΣε δημόσια διαβούλευση το ν/σ για την ασφαλιστική μεταρρύθμιση\nΣε δημόσια ηλεκτρονική διαβούλευση τέθηκε το σχέδιο νόμου του υπουργείου Εργασίας και Κοινωνικών Υποθέσεων, με τίτλο: «Ασφαλιστική Μεταρρύθμιση για τη Νέα Γενιά: εισαγωγή κεφαλαιοποιητικού συστήματος προκαθορισμένων εισφορών στην επικουρική ασφάλιση, ίδρυση, οργάνωση και λειτουργία Ταμείου Επικουρικής Κεφαλαιοποιητικής Ασφάλισης και συναφείς διατάξεις», η οποία θα διαρκέσει, μέχρι την Τρίτη 13/07/2021, στις 20:00.\nΣύμφωνα με την αιτιολογική έκθεση, «σκοπός του σχεδίου νόμου είναι η εισαγωγή και εφαρμογή του κεφαλαιοποιητικού συστήματος οικονομικής λειτουργίας στην επικουρική ασφάλιση και η ίδρυση ενός νέου, δημόσιου Ταμείου, του Ταμείου Επικουρικής Κεφαλαιοποιητικής Ασφάλισης (Τ.Ε.Κ.Α.), το οποίο θα είναι αρμόδιο για τη διαχείριση της λειτουργίας της νέας επικουρικής ασφάλισης.\nΜέσω αυτού, επιδιώκεται η διασφάλιση της επάρκειας των επικουρικών συντάξεων των σημερινών νέων και μελλοντικών συνταξιούχων, όπως έγινε σε πολλές χώρες της Ευρώπης, ως απάντηση στην επίπτωση που έχει η δημογραφική γήρανση στο συνταξιοδοτικό τους σύστημα.\nΤο σύστημα κοινωνικής ασφάλισης στην Ελλάδα, κύριας και επικουρικής, υπήρξε ανέκαθεν διανεμητικό. Αυτό σημαίνει ότι οι καταβαλλόμενες ετήσιες εισφορές εργαζομένων και εργοδοτών καλύπτουν τις κατ' έτος καταβαλλόμενες συντάξεις.\nΜε τις προτεινόμενες ρυθμίσεις, στο νέο κεφαλαιοποιητικό σύστημα επικουρικής ασφάλισης οι τρέχουσες εισφορές των ασφαλισμένων δεν χρησιμοποιούνται για την κάλυψη των τρεχουσών συντάξεων. Αντιθέτως, συγκεντρώνονται σε ατομικούς λογαριασμούς, αποταμιεύονται και επενδύονται στη βάση προκαθορισμένων κανόνων και διαδικασιών και εν τέλει χρηματοδοτούν το εισόδημά τους, όταν συνταξιοδοτηθούν.\nΗ νέα μορφή της επικουρικής ασφάλισης δεν μεταβάλλει το καθεστώς επικουρικής ασφάλισης των σημερινών συνταξιούχων: δεν επηρεάζονται οι υφιστάμενες επικουρικές συντάξεις, οι εισφορές ή το εύρος των καλύψεων που αυτοί απολαμβάνουν. Προς τον σκοπό αυτό, υπάρχει ρητή πρόβλεψη στο προτεινόμενο νομοσχέδιο για την κάλυψη των παροχών του ισχύοντος διανεμητικού συστήματος.\nΕπιπλέον, η εισαγωγή στοιχείων κεφαλαιοποίησης δεν επηρεάζει τα θεμελιώδη χαρακτηριστικά της επικουρικής ασφάλισης, η οποία διατηρεί το δημόσιο χαρακτήρα της: εξακολουθεί να αποτελεί το δεύτερο σκέλος της κοινωνικής ασφάλισης και διατηρεί την παρακολουθηματική και συμπληρωματική φύση της σε σχέση με την κύρια ασφάλιση, τελώντας υπό την κρατική μέριμνα και εγγύηση, σύμφωνα με το άρθρο 22§5 του Συντάγματος.\nΗ διαχείριση της λειτουργίας της νέας επικουρικής ασφάλισης ανατίθεται σε νομικό πρόσωπο δημοσίου δικαίου (ΝΠΔΔ), με την επωνυμία «Ταμείο Επικουρικής Κεφαλαιοποιητικής Ασφάλισης» (ΤΕΚΑ). Με την ίδρυσή του, υλοποιείται η συνταγματική επιταγή που αναφέρεται στην υποχρέωση του κράτους να μεριμνά για την υποχρεωτική κοινωνική ασφάλιση τόσο για την κύρια όσο και για την επικουρική, η οποία λειτουργεί ως εγγυητικό πλέγμα προς όσους ασφαλίζονται υποχρεωτικά ή καταβάλλουν ασφαλιστικές εισφορές, διασφαλίζοντας ότι αυτοί απολαμβάνουν τη μέγιστη δυνατή προστασία.\nΤο υπό ίδρυση Ταμείο θα χορηγεί στον ασφαλισμένο επικουρική σύνταξη ως συμπληρωματική προστασία του ασφαλισμένου από την επέλευση των κινδύνων του γήρατος, της αναπηρίας και του θανάτου.\nΗ παροχή περιοδικά καταβαλλόμενης επικουρικής σύνταξης θα συμβάλει –από κοινού με την κύρια σύνταξη– στη διασφάλιση στο συνταξιούχο αξιοπρεπούς επιπέδου διαβίωσης και συμμετοχής στην κοινωνική ζωή, που δεν θα διαφέρει ουσιωδώς από αυτό που απολάμβανε κατά τον εργασιακό βίο του.\nΕν κατακλείδι, η προτεινόμενη μεταρρύθμιση, της οποίας ο χαρακτήρας είναι κατ' εξοχήν προνοητικός και μακρόπνοος, επιχειρεί το βέλτιστο συνδυασμό των πλεονεκτημάτων των δύο συστημάτων, διανεμητικού και κεφαλαιοποιητικού, με τη διατήρηση του διανεμητικού στην κύρια και την πλήρη εφαρμογή του κεφαλαιοποιητικού στην επικουρική ασφάλιση, ώστε να βελτιωθεί το βιοτικό επίπεδο των μελλοντικών συνταξιούχων, χωρίς να θίγει αυτό των τωρινών.\nΕξάλλου, για ολόκληρες γενιές µεταπολεµικά, η κοινωνική ασφάλιση αποτέλεσε το πλέον ορατό κομμάτι της κοινωνικής προστασίας και την πλέον απτή εγγύηση για τη διατήρηση και βελτίωση του βιοτικού επιπέδου και της συλλογικής ευηµερίας. Αυτό οφείλουμε να εξασφαλίσουμε και στις μελλοντικές γενιές και αυτό επιχειρούμε με την προτεινόμενη μεταρρύθμιση» επισημαίνεται στην αιτιολογική έκθεση.\nΌπως αναφέρεται στην αιτιολογική έκθεση, «στο πεδίο εφαρμογής της αξιολογούμενης ρύθμισης υπάγονται υποχρεωτικά όλα τα πρόσωπα –ανεξαρτήτως ορίου ηλικίας– που αναλαμβάνουν για πρώτη φορά από 1.1.2022 και εφεξής εργασία-απασχόληση ή αποκτούν ασφαλιστέα ιδιότητα, για την οποία υφίσταται, μέχρι την ανωτέρω ημεροχρονολογία, υποχρέωση υπαγωγής στον κλάδο επικουρικής ασφάλισης του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ).\nΣτην αξιολογούμενη ρύθμιση προβλέπεται επιπλέον η δυνατότητα προαιρετικής υπαγωγής στην ασφάλιση του Ταμείου, όσων είναι ήδη ασφαλισμένοι –υποχρεωτικά ή προαιρετικά– στον κλάδο επικουρικής ασφάλισης του e-ΕΦΚΑ και έχουν γεννηθεί από 1.1.1987 και εξής.\nΣτα προαιρετικά υπακτέα πρόσωπα ανήκουν, επίσης, εφόσον δεν έχουν συμπληρώσει το 35ο έτος της ηλικίας τους κατά το χρόνο υποβολής της αίτησης υπαγωγής στην ασφάλιση του Ταμείου οι αυτοαπασχολούμενοι υγειονομικοί, τα πρόσωπα που ασκούν επάγγελμα υπαγόμενο στην ασφάλιση του πρώην Οργανισμού Γεωργικών Ασφαλίσεων (ΟΓΑ) και τα πρόσωπα που, βάσει ειδικής ή γενικής διάταξης νόμου, εξαιρούνται της υποχρεωτικής υπαγωγής στην ασφάλιση άλλου φορέα επικουρικής ασφάλισης. Τα πρόσωπα αυτά μπορούν να ασκήσουν το εν λόγω δικαίωμα οποτεδήποτε, μέχρι τη συμπλήρωση του 35ου έτους της ηλικίας τους».


Στη δημοσιότητα οι φορολογικές δηλώσεις του Κάμερον | TROKTIKO 2\n« Οι 11 λέξεις και φράσεις που οι έξυπνοι άνθρωποι δεν πρέπει να λένε ποτέ\nΕπιθέσεις στη Γερμανία σχεδιάζει το ΙΚ »\nΣτη δημοσιότητα οι φορολογικές δηλώσεις του Κάμερον Δημοσιεύτηκε 10/04/2016 Μετά τις αποκαλύψεις των εγγράφων και μετά από τέσσερις ανακοινώσεις με μπερδεμένες διατυπώσεις που εκδόθηκαν από τις υπηρεσίες…του πρωθυπουργού, ο Κάμερον το βράδυ της Πέμπτης παραδέχτηκε τελικά σε τηλεοπτική συνέντευξη που παραχώρησε ότι είχε μετοχές σε αυτά τα ταμεία μέχρι το 2010.\n«Το Ηνωμένο Βασίλειο βρίσκεται στην πρώτη γραμμή της διεθνούς δράσης για την καταπολέμηση της παγκόσμιας μάστιγας της φοροαποφυγής και της φοροδιαφυγής και γενικότερα της διεθνούς διαφθοράς», δήλωσε ο Κάμερον με ανακοίνωση του.\n«Σαφώς πρέπει να υπάρξει περαιτέρω πρόοδος και αυτή η επιχειρησιακή ομάδα θα στελεχωθεί με τους καλύτερους βρετανούς εμπειρογνώμονες για να αντιμετωπίσει οποιαδήποτε αξιόποινη πράξη που σχετίζεται με τα Panama Papers», πρόσθεσε.\nShare the post "Στη δημοσιότητα οι φορολογικές δηλώσεις του Κάμερον"